BANAKETA ALTERNATIBOAREN GORABEHERAK AZPIMARRATZEN – Ekintza Zuzena\n1. Zer da zuretzat banaketa alternatiboa?\nNiretzat egun arte nire bizi osoko hobby-denborapasa handiena eta gaztaroko eta horren ondoren maila txikiagoan soldata gabeko lana izan da. 91 aldean hasi nintzen fanzine musikala eginez (elkarrizketetan oinarritua) hein batean eta beste mutil batekin elkartzean (zeinak trash metal taldean jotzen zuen eta euren lehen maketa kaleratzean beste materialagatik trukatzen hasi zena eta depositoan hartuz beste batzuk) neuk jasotzen nuenarekin batu genuen…\nGarai hartan ez nekien ia ezer inguratzen ninduenaz, ezta politika zein bere xehetasunez, bereziki gure inguruari loturiko antiautoritarismo, antagonismo, anarkismo eta bestelako ostrazismoak alegia.\nGaur material guzti honetaz inguratua hazi eta nire «hezkuntzaren» iturri nagusi bezala sentitu ondoren ikusten dut argitalpen-banaketa-salmenta sare honek sekulako ekoizpen antisistema eta antidominazio mordoa sortu dituela ikusten dut, nola kolekzionisten pareko diren bitxikeri zein fetitxeen stocka.. Bestetik, ekoizpen mordo hau ulertuko nuke merkatutik at eta kapitalismoari gutxi gora behera aurka egiten dioten ezaugarriez zerbait egin daitekeenaren lagin bezala. Eta bere zentzu nagusia izendatuko nuke heziketa tresna izateaz gain ekintzarako hausnarketa, osagarri eta bultzatzailea izatea: kamiseta, txapa zein partxeak jarrera estetiko modura, salaketa zein hitz barnerakoidun musika dibertsio eta hurbilpen gakoa gazteentzat, bideoak liburu asko baino iresngarriagoak diren elementuak, eta idatzizko material ezberdinak -liburuxkak, aldizkaria keta liburu berak- material askoz sakonago bezala…\n2. Zer du benetako eta zer itxurazko etiketa honek?\nErrealena da bere oinarrizko asmoa boterearen aurkako matxino izaeraren isla izatea ekoizpen aldetik eta baita material gehienek duten asmoa garaile diren apatia, atsekabe eta inertziaren aurkako pizgarri izateko (1994 aldeko gutunean argi eta garbi islatu zena[[Topaketa hauetan oinarrizko puntu batzuk zituen gutun bat prestatu zen, hala nola banaketa alternatiboaren jarrera komertzialaren aurrean, materialen autoantolaketa eta autoekoizpena ohiko enpresa edo ekimen instituzionaletara ez jotzearren, edota azaletan azaldu behar ziren salneurri mugatuak, 1000 pezeta CD eta 500 pezeta zinten kasuan. Banatzaileen gutun hura abiapuntu izan zeni dei finko batzuk sendotu eta banaketa alternatibo azena erakusteko jende askori.]]).\nOndoren bigarren mailako itxurak datoz -uretan eta kristalekin gertatzen den lez- bizitzaren bestea lorretan bezala, hitzak praktikatik oso gora geratzen zaizkigu. Bien arteko erlazioa nahiko alegiazko geratzen zaizkigu eta irudi bat ematen ahalegintzen gara abstrakzio bezala benetako praktikotasunera jo eta aurrera egin eta sendotzera jo beharrean. Eta hori giza nortasunarekin dator azken finean, inozentzi eta ezjakintasunera, ezkutuko interesetara, belaunaldi aldaketa ezera eta akatsen errepikatze etengabeak erakusten digun memoria mikro historiko nahasira besteren artean.\n3. Zein izan da zurea buruz urte hauetan banaketa alternatiboak izandako eboluzioa?\nNire kasuan esan dezaket 91-93an zehar nolabait barnean izan nintzela nahiz eta barne eztabaida eta gai zalapartatsu edo garrantzitsuetatik nahiko aldendua. Parte hartu nuen lehenengo jardunaldiak Bartzelonan 94an egindakoak izan ziren eta ordutik hona argi geratu dena da gogoak, interesa eta honi zuzenduriko dedikazioak behera egin dutela ikaragarri. Laudion 2004an egindako azken jardunaldietatik egundaino isiltasuna izan da deriba aurrera eraman duena. Eta aurretik esan daiteke 1999tik ez zela inolako erabakirik hartu ezta aurrekorik berreskuratzerik ere.\nHori bai, aipatu behar da eztabaida azoka anarkistek ordeztu dutela Balentzian lehenik, ondoren Madril, Bartzelona eta Bilbora hedatu direlarik, materialei irteera emateko (gizarteari zertxobait gehiago helduz) nola material beren trukaketa bideratzeko puntu aproposa emanez eta mundutxo honetan gaudenoi topagune bat emateko helburuarekin.\nNiretzako gako nagusia dago beste motako kolektiboetan bezala proiektuak nahiko defizitarioak izan direla, jendea ez delako gehiegi busti, funtzionamendu nahasi eta seriotasun gabekoagatik, salbuespen argi batzuk ezik, urrun joan gabe DDTren kasua edota penintsula osoan sortzen joan diren liburudenda/liburutegiak, nola geratzen diren lokal eskasak… Hala ere, nola eskualde bakoitzeko errealitateak oso ezberdinak diren ez da posible orokortzea eta kasuz kasu aztertu beharko litzateke. Beste kontu batzuk lirateke berekoikeria, interes eza (edo hobeto esanda interes nahiko zehatza) eta norberaren tramankulua baino zabalagoa den sare baten parte ez izatearen sentipena dira pitzatzen joan direnak materialen zirkulazio eta trukaketa, zigilu-banatzaile-editorial-liburudendaren finantzaketa arriskuan jarriz. Honek ekarri du azkenik bakoitzak bere existentzia edonola salbatzen ahalegintzea.\n4. Zeintzuk dira zure ustez gaur egun aurre egin behar dituen arazoak?\nAlde batetik bada proiektuak beren artean oso ezberdinak izatea, batzuk konplexuegiak, non aurretik aipatutako hiru funtzioak batzen diren (argitalpena, banaketa eta salmenta) et abeste batzuk sinpleegiak. Horrela, proiektu handien eta txikien artean bi erritmo eta bi funtzionamendu oso ezberdin finkatzen dira (ez txikiak izateagatik baizik eta eraginkortasun ezagatik) zeinek elkar osatu beharrean elkar oztopatzera heldu izan diren ere. Honekin ez diet erru guztiak banatzaile txikiei jaurti nahi, are gutxiago esatea handientzako karga bat bilakatu direnik edo puntu honetan hain zuzen datzala arazoa osorik, ezta hein handienean ere. Etorri berriak direnengandik zertxobait deskonektaturik banago ere, ausartuko nintzateke esatera kontu honen gakoa komunikazio eza eta sistematizazio eta antolakuntza gabezian datzala. Are gehiago esango nuke, beste proiektuekiko ardura gutxi dagoela eta ume mokoen arteko lehiakortasun eta liskarrak pizten direla, inbidia keta abar tartean. Honen adibide genuke nola 94 aldera erabaki zen bakoitzaren katalogoan beste banatzaile guztien kontaktua jarri behar zela eta nire ustez neu eta Eguzki Banaketaz salbu epe batetan ez zuen inork egin. Hor ikusten dudana da salmentek pizturiko lehiakortasuna edo bestela axolagabetasun ikaragarria. Horri gehitu dakioke katalogo orokor bat ateratzea banatzaile bakoitzaren ekoizpenekin TIPO eta antzeko enpresei aurre egiteko zeina praktikan sekula ez zen martxan jarri auskalo zergatik. Azpimarra nahi nuke material hauek topa daitezkeen lokal, liburudenda, taberna eta abarren zerrenda bat osatu izana gauza praktiko zein baliozko izango zitekeela orokortasunaren utzikeri honi aurre egiteko. Tartean barneratu zere aurkezpen eta azalpen bat funtzionamendu orokorraren inguruan eta egon daitezkeen helburu ezberdinak azalduz. Bestetik ere aipatu zen gutun “orijinala” barneratzea katalogoetan eta hau ere ahanzturan gelditu zen.\n5. Egun bizi ditugu zenbait balioren atzera egite eta galera (autogestioa, autonomia, autoantolakuntza, boterearen aurkako jarrera tematia, benetakotasuna…), zeinak logikoki bere isla duen banaketa alternatiboaren munduan. Nondik uste duzu posiblea dela aukera pizgarriak irekitzea?\nOptimismo edo pesimismoaz hitz egitea gauza erlatiboa da. Azpimarra nahi duzun joeraren arabera ikusiko dituzu gauzak. Edo, bestalde, gauzaki kusi nahiko dituzun arabera aukera bati edo besterik helduko zara. Nire kasuan, ez dakit dena erdi beltz hautatu dudan erdi zuri baino eta horregatik aipatzen dituzuen hitz handi guzti horiek ez didate ezer esaten jada. Abstrakzio gehiegi eta aldi berean desengainu gehiegi. Orain bizitzako alor guztietako kontu pertsonal eta zehatzei zein kolektiboei erreparatzen diet gehiago (eta banatzaileen kasuan berdin hauetako batzuk kolektibo unitarioak badira ere).\nBeraz nik dagoeneko ez dut behar ezta espero ere aukera pizgarririk; honek ez du esan nahi hala ere ez direnik ezta egongo direnik ere. Aspaldi proposatu nuen eztabaidarako barne-buletin bat sortzea eta entzungorrarena egin zidaten erabat eta lotsagarriki beraz ateratzen dudan ondorioa da bakoitzak merezi duena duela neu tartean noski. Eta honekin loturik aurre egin baino jarraitun ahi izan ez dugun munduan bezala hemen ere gertatu da inozokeri eta axolagabekeriagatik utzi da ahots batzuek besteek baino pisu gehiago izaten utzi da, eta argi gera dadila, izan daiteke hau gertatu izana hein batean presentzi eta hitz egiten jakiteko gaitasunagatik, baina baita ere hierarkia uste duguna baino askoz barneratuago dugulako izan da. Laburbilduz, bost axola dit jardunaldirik izatea ala ez, gauzek hobera egitea ala ez, bakoitzak nahi duena egin dezala, baina ez dadila zain geratu edo bestela ez dezala gehiegi galdu ilusioa. Zorionez jendea, onerako edo txarrerako, aldatu egiten da. Eta denborak bakoitz abere tokian jarri eta soberan daudenak kenduko ditu. Aldaketak beti izan dira motela keta zer dira bospasei urte gizadiaren historian (bide batez, ez dakit nori bururati zitzaion honi gizadia deitzea). Bakoitzak nahi duena egin dezala bere buruarekin pozik geratuz ahal badu behintzat. Eta amaiera bezala esan nahiko nuke eman dezakeen arren protagonismoa -zertxobait izan badaiteke ere- eman nahi izan diodala nire buruari, benetan egin nahi izan dudana da pertsonalizatzea hitz-jarioa eta teoria eta ideologia aluak alde batera uztea eta aldi berean errealitate propio eta zehatzera jotzea, dena irisgarriago egiteko. Nire benetako ilusioa da jarrera ezkor eta higiezinenak usteltzen joan daitezen, berriztaketa handi bat izan dadila eta edukiak jasotzaileen modura neurtu eta oreka daitezen. Bakoitza bere errealitatea eta biziaren burujabe egin dadila, bere miseri eta aukerena, jendea zintzoago aizan dadila, nahi duenak parte har dezala eta ezer egiten ez duenak behintzat ez dezala besteena urka zaborrik bota, bere buruari begira diezaiola baizik. Nire aldetik nitaz aski esana dut kaleratutako katalogo zein txostenetan nola beste jendeaz ere sakondu gabe, beste batzuek dagoeneko abilezi handiago edo gutxiagoarekin egin dute, eta sarriago egin beharko litzateke. Eta bide batez, gaiaren inguruan gehiago jakin nahi duenarentzat txostenak eskatzeaz gain aldizkari honen 33. zenbakiko artikulu luzea azter dezake nola Tupa aldizkariko 4. eta 7. zenbakiak ere. Garrantzitsu eta berebizikoena pairatzen diren injustizi eta ezberdintasunak dira. Eta horren inguruan murgildu behar dute argitalpenek. Hala ere ez litzateke gaizki izango argitalpenen gaiari loturiko kontuak ikertze ainguratzen gaituen zentzugabekeriaren aurrean. (Etab estela zure ingurura begira eta onar ezazu aldez aurretik zein txatxukeritan igaro eta galtzen duzun zure bizitza. Edo okerrago nola eta zein gauzengatik egiten duzun borroka edo zerengatik uste duzun borrokatzen duzula eta zertan zauden benetan). Metagaiak dira azkenik kontu guztiak zeharkatzen dituztenak. Eta banaketa alternatiboaren kontuan galdetu beharko genukeena da zer eskaini dezakegun alternatiba bezala horren beteriko merkatu suntsitzaile honi non dena fagozitatu eta galtzen den supituki. Et abestetik bakoitzak epai kritiko eta gupidagabeak egin behar ditugu argitaratzen denaren eta geure buruak kuestionatzen dituzten gaien inguruan, zeren bestela horrela jarraituko baitugu per secula seculorum. Hor ibai, kontutan izanik ekoizpen bakoitzeko gure iritzia kez duela esan nahi goraipatu edo madarikatzea kez duela baliozko epai ezta egi bate san nahi. Bakoitzarentzat balio bati zango du eta zuzenduko du uste duen bezala. Eta bukatzeko behingoz azpimarratu nahiko nuke hau guzti hau pentsamendu hutsak direla batetik unekoak eta bestetik nahiko landuak direnak, hori bai, inguruan ditugun oinarri sasi-intelektualak uxatzeko asmoz. Hots, ustez bizi garen alegiazko mundutik jaitsi gaitezen ur hotzera ziplo eta alegiazko mundu hori bazter dezagun badaezpada ez diren egiazko bihurtu.\nBatzuek matxinotasunaren beherakortasun sentikorra igartzen dute, kolektiboetan den parte hartzearen gainbehera, esku hartze geroz eta barregarriagoa eta hala izan daiteke, edo izan daitezke pisuzko beste arrazoirik. Beraz geure buruak astintze abesterik ez zaigu geratzen eta ondorio guztiak partzialtzat hartzea aurkakoa frogatu edo buruari bueltak emateaz nekatu arte.\nKontaktua: d.a.g. • apdo. 3002 • 30080 Murcia • tierranomada[A]hotmail.com\nPrevious Previous post: LA BANDERA PIRATA DE JEAN VIGO\nNext Next post: INCIDIENDO EN LAS INCIDENCIAS DE LAS DISTRIBUCION ALTERNATIVA


Gentrifikazioa eta turistifikazioa | Iritzia | Berria\nGentrifikazioa eta turistifikazioa\nXabier Arberas - Donostiako Parte Zaharrean Bizi elkarteko kidea\nUrte asko dira Donostiako Parte Zaharra etengabeko gentrifikazio eta turistifikazio prozesu batean murgilduta dagoela. Prozesu hori, ordea, ez da berezkoa, ezta halabeharrezkoa ere: nahitako estrategia jakin eta planifikatu baten emaitza da. Zilegitasun eta kontrol demokratiko formalari itzuri egiten dioten lobbiek bultzatu eta erakunde publikoek, enpresa pribatuek, hedabideek eta gizarte zibileko kide batzuek bideratzen dituzten politiken ondorioa da.\nBi fenomeno horiek modu globalean hedatu dira munduko hainbat tokitan, baina tokian tokiko ezaugarri jakin batzuk dituzte, testuinguru lokalaren arabera garatzen dira. Eta Donostia ez da horretan salbuespena.\nBestalde, bi fenomenoek elkar elikatzen eta babesten dute, eta, Parte Zaharrean, aldaketa sakonak eragiten ari dira auzoaren hirigintza paisaian, eta kalte larriak bertako biztanleen osasunean eta bizi kalitatean, gizarte erlazioen sisteman, kultura eta identitate balioetan, gizarte kohesioan, ingurumen ongizatean, morfologian, ondarean nahiz ekonomia eta merkataritza egituran.\nHorrek guztiak lotura estua du, jakina, ez soilik testuinguru sozioekonomikoarekin, baita testuinguru politiko eta zibilizatorioarekin ere. Kulturen Foro Unibertsalean (BCN 2004), azaleratzen ari diren giza eskubide berrien adierazpen unibertsal bat adostu zuten. Eskubide berri horien artean dago «Hirirako Eskubidea». Beste era batera esanda: auzokideek, auzo jakin batean bizi garenek, gure komunitateen garapen prozesuaren berri izateko eta prozesu horretan parte hartzeko dugun eskubidea. Eskubide hori ez da betetzen, ordea, Parte Zaharrean, ezta Donostian ere, oro har. Eta ez da kasualitatea.\nEgoera horrek kolapsora eraman du Parte Zaharra. Hala, dagoeneko ez da aski salatzea zer gauza egiten ari diren gaizki: salatu beharra dago sistema honek hautsi egin dituela auzo gisa irauteko mekanismoak.\nOrain, 2020ko otsailean beteko dira zortzi urte Parte Zaharrean Bizi Auzo Elkartea osatu zela. Auzoaren defentsa aldarrikatu genuen, tertziarizazio eta merkantilizazio fenomenoei aurre egiteko premia. Salatu genuen ez zegoela etxebizitza sozial eta alokairukoa sustatzeko politika aktiborik; halaber salatu genuen turismoaren eta aisiaren inbasioa; gure intimitatea urratzea; zaratak eta atsedenik ezak eragindako osasun arazoak; ekipamendu falta eta, oro har, espazio publikoaren pribatizazioa eta neurriz gaindiko merkataritza ustiapena, baita gure nortasunaren eta, bereziki, euskararen ahultasuna ere.\n2017an, Parte Zaharrean bizitzeko eskubidearen aldeko manifestua plazaratu genuen, eta irmo eskatu genion Donostiako Udal gobernuari alda zezala jarrera. Bere horretan jarraitzen dute Parte Zaharraren arazo nagusiek. Gentrifikazioa eta turistifikazioa hedatzen ari dira, geldiezin. Eta Udalak eragile aktibo eta adierazgarri modura dihardu prozesu horretan. Udal gobernuak argi eta garbi babesten ditu jabegoa, higiezinen sustapena, inbertsio funtsak, frankiziak eta abarrak, zeinak mobilizatzen baitituzte baliabide ugari, espekulazioaren eta presioaren bidez, legea bera behartuz edo hari entzungor eginez, kasu askotan. Parte Zaharrean, baliabide eta presio horiek maiz makurrarazi dute interes orokorraren «arbitro eta defendatzailea», hiri, ekonomia eta lurralde politika ez iraunkor eta ez ekitatiboen mesedetan eta gizarte kohesioaren, nortasun historiko eta kulturalaren, ondarearen zaintzaren kaltetan, gainbalio eta onura pribatu handia sortzen baitute.\nGauetik goizera errotu dira Internet bidez alokairu plataformak, eta, administrazioak neurririk hartu ez duenez bizilagunak babesteko, etxebizitza alokairuan edo erosita duten «kontsumitzaileak» babesteko, erabat babesgabe gelditu dira, eta, azkenerako, auzokideak auzotik kanporatu, eta inbertsiogile partikularrek nahiz inbertsio funts eta enpresek ordezkatu dituzte.\nBegi bistakoa da: halako estrategia global moduko bat ezarri da hirirako, hiria ekonomiaren eta merkatu deritzenen zerbitzura jartzeko, eta ez pertsonen zerbitzura. Parte Zaharraren egoera ikusi besterik ez dago: 2004 eta 2017 bitartean, biztanleria %8,9 jaitsi da. 6.401 biztanle ginen 2004an, eta 5.832, berriz, 2017an. Aurreikuspenen arabera, 5.400 biztanle inguru geldituko gara 10 urte barru (-%7). Okerrena gazteen egoera da: auzotik kanpora jo beharra dute emantzipatu nahi izanez gero, eta, behin auzotik aterata, ez dira gehiago itzuliko. Horrela, zahartzen ari da auzoa, eta tragedia ezin gordinagoa dakar horrek: gure komunitatearen kolapsoa. Biztanleen herenak baino gehiagok 60 urte baino gehiago dituzte. %9,36k dituzte 80 urtetik gora. 340 etxebizitza daude erabili gabe gelditzear. 452 etxebizitza potentzialki huts.\n100 biztanleko 4,32 taberna eta jatetxe ditugu. Biztanleen %30,2 bizi dira elkartetatik 50 metro baino gutxiagora dauden era horretako 6 establezimendutik gorako kontzentrazioa duten eremuetan. Parte Zaharraren egitura ekonomia aldatu egin da. Txikizkako salmenta %9,2 jaitsi da, eta ostalaritza jarduera, berriz, %5,7 igo (253 establezimendu daude). 190 etxebizitza turistiko, 62 pentsio, 3 hotel, eta beste 2, eraikitzen. Turismorako plazen kopurua auzoko biztanleen kopuruaren %20tik gorakoa da.\nHondakinen kudeaketa kaotikoa eta kaskarra. Gure intimitatea urratzea, osasun eta ingurumen arazo larriak, zarata foko iraunkorrak eta ugariak gure kale, atari, patio eta etxebizitzetan.\nEspazio publikoaren sekula ez bezalako inbasioa eta pribatizazioa, eta paisaia historikoa hutsaltzea.\nBiztanleentzako proiektu estrategikoak garatzeko ekipamendu espezifikorik eza.\nUdalaren axolagabekeria, ordenantzak eta ikuskapenak betearazteko eta haiek betetzen diren kontrolatzeko eraginkortasunik eza, dagozkion funtzioak ez betetzea.\nHorrek guztiak are gehiago larriagotu ditu arazoak, eta atzerabiderik gabeko puntu batera eraman dute Parte Zaharra. Azkenik, parke tematiko bihurtu dute. Parte Zaharra ez da auzo bat, turistentzako atrakzio hutsa baizik. Biba, opor hiria! Lisa Wollmerrek «kolonialismo urbano berria» deritzona.\nSeguru asko, izango da hori hala izatea nahi duenik, onura ekarriko dion higiezinen esparruko abenturaren bat hasteko eta garai batean suntsitu zuten auzoaren berritzaile modura agertzeko. Denborak esango du.\nAuzo elkarteak ez geunden «etsai global» honi aurre egiteko prestatuta, iritzi publikoa ez da jabetzen arazoaren benetako heinaz, eta denbora asko galdu dugu, denbora zinez preziatu bat, arazoari heltzerako.


2.3 Itzulketak - memoria 2017 - navarra.es\n2.3 Itzulketak - memoria 2017\nNafarroako Zerga Ogasunak 2017an guztira itzulitako zenbatekoa 1.276.510,2 mila eurokoa izan da; alegia, 2016an baino % 2,8 txikiagoa, orduko hartan 1.313.809,0 mila euro itzuli baitziren.\n13. taula. Itzulketei dagokien zerga-bilketa. Xehetasunak, zerga-figuren arabera.\nBEZaren kudeaketa zuzenagatiko itzulketei 874.897,1 mila euro dagozkie, eta, % 3,1 txikiagoa izan bada ere, garrantzi erlatiboari eutsi diote; egin diren itzulketa guztien % 68,5 adierazi dute osotara. Gainbehera hori ibilgailuen esportazio txikiagoari zor zaio batez ere, nahiz eta gainerako esportazioak gehitu egin diren eta inbertsio garrantzitsuak egin dituzten enpresa batzuek; BEZaren kuotan itzultzekoak eragin dituzte, hain zuzen, inbertsio horiek.\nPFEZaren kuota diferentzialaren itzulketa gehienak 2016ko Errenta Kanpainari eta alargun-pentsioaren aurrerapenei dagozkio batik bat. Guztira, 194.643,6 mila eurokoa izan da horien zenbatekoa, eta guztizkoaren % 15,2 eta % 6,3ko murrizketa adierazi dute. 2015. urte amaieran onartutako PFEZaren erreforma fiskalaren eraginez gertatu da beherapen hori, nahiz eta pentsioen aurrerapenak hazi egin diren, 2017an Legebiltzarrak onartutako aldaketaren eraginez.\nSozietateen gaineko Zergari dagokionez, kuota diferentziala kanpainaren kuota negatiboei dagokie batez ere, eta aitorpena egin zenetik sei hilabeteko epean kobratzen dira nagusiki. Horrenbestez, 2015eko Sozietateen gaineko Zergari dagozkio nagusiki, eta 2014an onartutako erreforma fiskalaren eraginpean daude. Horien zenbatekoa 92.455,7 mila eurokoa izan da, eta % 13,9ko gorakada izan du urtetik urtera; beraz, garrantzi erlatibo handiago izan du itzulketen guztizkoan: 2016an % 6,2 zegokion, eta 2017an, % 7,2 egokitu zaio.\nZeharkako zergengatiko doikuntza fiskalen likidazioagatik Estatuari egindako ordainketak 79.283,7 mila eurokoak izan dira, eta % 14,20 murriztu dira aurreko urtetik. Murrizketa horren arrazoi nagusia 2015-2019 bosturtekorako zergengatiko doikuntzetarako erabakitako metodo berria da, memoria honetako “5.1 Hitzarmen Ekonomikoa" atalean azaldu denez.


Hondakin plastikoak, Lurreko ozeano guztietan - Elhuyar Aldizkaria\nHasiera » Albisteak » Hondakin plastikoak, Lurreko ozeano guztietan\n2014/07/03 311. zenbakia\nHondakin plastikoak, Lurreko ozeano guztietan\nHondakin plastikoen eremu nagusiak. Arg. CSIC\nAurkitutako plastiko nagusiak polietilenoa eta polipropilenoa dira, egunerokoan gehien erabiltzen diren polimeroak, hain justu. Azaldu dutenez, itsas lasterrek hondakin plastikoak garraiatzen dituzte, eta eguzki-erradiazioak gero eta zati txikiagoetan zatitzen ditu. Horrek kate trofikora igarotzea eta ekosistemak poluitzea errazten du. Poluzio horren ondorio gehienak, ordea, oraindik ezezagunak direla aitortu dute ikertzaileek.


Jarraian duzue Zaldibiako Udal Gobernu taldearen mezua:\nHilabete inguru da Covid-19aren bigarren olatua hasi zenetik eta berriro osasun-larrialdi egoera izendatu zenetik. Gordin esanda luze joan da orain artekoa, baina oraindik bide luzea geratzen zaigu aurretik. Udal gobernutik eskertu egin nahi dugu herritarren jarrera orokorra, zentzuz eta arduraz jokatuz, lan eginez eta zortea lagun dela, txukun doa orain artean gure herriko egoera.\nEgun hauetan hasi gara mondeju usaina somatzen gure kaleetan eta horrek aditzera eman izan digu bertan dela urria, bertan direla herriko festak. Aurten, ordea, eta irailaren 3ko batzarrean hala berretsi zenez, ez da festarik ospatuko Zaldibian. Lanean gabiltza erabaki horrek sortuko dituen kalteak arintzeko programa bat osatzen eta pasa den astean burutu dira adibidez, harrera eguna eta bono salmenta. Irail amaiera baino lehen aurkeztuko dugu, udazkenerako ondu dugun aisia, kultur eta kirol agenda, herritarron behar emozionalei eta sektore hauen biziraupenari laguntzera bideratutakoa.\nEkintza hauek indarrean diren osasun irizpideak betez garatzeko edo herriko edozein taldek antolatu nahi dituenerako protokoloa osatu du Zaldibiako udalak, edonoren eskura dagoelarik Kultur Etxean zein udal web orrian. Bestetik, ekimenak antolatzen laguntzeko udal gobernuaren borondatea erakutsi genien batzarrean bildutako herriko eragileen ordezkariei, baita behar diren baliabideak jartzekoa ere. Ea bada denon artean herritarren eta kultur-kirol sektore zabalaren beharrei erantzuteko programa txukuna osatzeko gai garen, herri txiki baten tamainakoa bada ere.\nUrria gerturatu ahala, ordea, antzematen dugu festa gogo eta barne korapiloa, nahia eta ezina. Hau horrela izanda ere, udal gobernuko kideok benetan uste dugu ez dela festak egiteko momentua, ezta gaizki deitutako ez-festak egitekoa ere. Ikusi dugu gure moduko Leitza edo Zestoa bezelako herrietan zer pasa den, hain justu festa egunetatik bi astera. Bertan ikusi arte ez gara jabetzen, baina herria berriro konfinatzeak badakigu zer dakarren, batez ere, herritar zaurgarrienentzat.\nBerriro halako egoera bat emateak kalte ugari eragin ditzake, ez soilik osasunari dagozkionak gainera. Zinez uste dugu gure herria berreraikitzeko eta jaikitzeko bidean urratsak emateko garaia dela, beharrezkoa zaigula, hainbat sektore eta familia egoera benetan larrian daudelako. Ezin dugu berriro atzera egin beraz, ez behintzat festa egiteagatik.\nHasieran esan bezala, festak ez egitearen ondorioak arintzeko lanean dihardugu herriko eragileekin batera. Egin ezin dena albora utzi eta egin dezakegunari begira jarri gara berriz, uda biziarekin egin genuen bezala. Bertsoak, musika, antzerkia, dantza, pilota, ikuskizunak… denetik izango dugu udazkenean, denetik eta denentzat, herritarrentzat eta Euskal Herriko artistentzat.\nFestetan egiten dugunak, ordea, eragin zuzena izango du programa honen garapenean. Horregatik, Udal gobernutik:\n1.- Herritarrei ardura eta elkarlana eskatzen dizuegu: Zaldibian ez dago festarik aurten eta udazkeneko programak aurrera egiteko zaldibitar guztien elkarlan eta parte hartzearekin izango da.\n2.- Zaldibiako Udalbatzara mezu hauek jasoko dituen adierazpen bat eramango dugu onartu, herritarren artean eta ingurura zabaldu dadin.\n3.- Udal Gobernuan gauden heinean, urriaren 5etik 12ra Udaletik ekimenik ez antolatzeaz gainera, ez dugu ahalbideratuko espazio publikoan ezer antolatzerik, ezta festen bueltan eman izan diren baimen berezirik emango ere.\nKolektiboki eta solidarioki jokatzeko garaia da, begirada epe ertain eta luzera begira jartzekoa. Elkar zaintzeko garaia da, herriak herria zaintzekoa.\nZaldibian, 2020ko irailaren 22an


Etxea Enpresa eratzea Jurisdikzioak Singapur Nola konfiguratu\nGure aholkularitza taldearen laguntza doan jaso dezakezu Singapurreko enpresak eratzeko eta laguntza gehiago zure enpresa sortu ondoren, baita gomendatutako zerbitzu guztiak ere. Enpresaren izenen araudiari eta negozio lizentziari buruzko xehetasun gehiago behar izanez gero, hemen aurki ditzakezu gehiago.\nEsteka honen bidez Singapurreko konpainiaren hainbat betekizun bete daitezke.\nSingapurreko sozietate mugatuaren datuak\nZure enpresako zuzendariaren, akziodunaren informazioa behar dugu, zure Singapurreko partaidetzaren ehunekoarekin batera.\nZure enpresaren oparotasunean laguntzen duten hainbat zerbitzu osagarri gomendatzen dizkizugu, besteak beste, Banku Kontuen Irekitze Zerbitzua, Zerbitzu Bulegoa, Marka Erregistroa, Merkatari Kontua edo Liburu Kontabilitatea. Singapurren lan egiteko asmoa baduzu ere, ohartu urrats honekin, gure ordezkariek zure konpainia sortu ondoren jarraitu eta lagunduko dizute.\nAgintaritzak eskatzen duen moduan, Singapurreko enpresak bertako zuzendari bat behar du, Singapurreko herritarra.\nZure gogoko Singapurreko konpainiaren ordainketa\nSingapurreko banku kontua ireki nahi baduzu, zure konpainiaren kit-a gure bulegoan gorde ahal izango dugu iritsi eta jaso arte.


Punto de Vista Jaialdia martxoaren 14tik 19ra helduko da Baluartera\n2022ko, urtarrilaren 19a\nPunto de Vista Nafarroako Zinema Dokumentaleko Nazioarteko Jaialdiak -Nafarroako Gobernuak sustatua eta NICDO sozietate publikoak antolatua- bere hamaseigarren edizioa 2022ko martxoaren 14tik 19ra egingo du, berriz ere Baluarte egoitza nagusia izango duela. Jaialdiak ez-fikzioko zinemagintzako profesionalak eta zaleak berriro bilduko ditu gurean.\nManuel Asín zuzendari artistiko berria izango duen Jaialdiaren aurkezpenean programazioan gehien espero den sailetako bat iragarri da: Sail ofiziala. Zehazki, 21 film aurkeztuko dira guztira, 17 nazionalitatetakoak. Sail ofiziala osatuko duten hamar programak lehiaz kanpoko hiru filmekin osatuko dira aurten. Kazuo Hara japoniar zinegile beteranoaren Minamata Mandala filmaren estreinaldia Espainian, eta jaialdiaren inaugurazioan eta amaieran proiektatuko diren filma hauek: Los caballos mueren al amanecer, Ione Atenea zinemagile nafarrarena, eta Charm Circle, Nira Burstein zuzendari estatubatuarrarena, hurrenez hurren. Izena emandako 800 filmen artean aukeratu dira filmak, eta mundu osoko herrialdeetatik datoz, hala nola Japonia, Frantzia, Estatu Batuak, Espainia, Afganistan, Italia, Argentina, Bosnia, Txina, Irlanda, Filipinak eta Kamerun, besteak beste. Hamabi zinemagile emakumek eta hamar gizonek zuzentzen dituzte.\nPunto de Vista jaialdiak, oro har, azken edizioetako ohiko programazio egiturari eutsiko dio, baina berrikuntza batzuk ekarriko ditu. Hala, zazpi sail handitan antolatuko da, eta haien edukiak iragartzen joango dira jaialdia egin arte. Sail ezagunak ditugu horien artean: Sail ofiziala, Atzera begirakoak, Foku garaikideak, X Films proiektua edo Hezkuntza programa. Horiei bi sail berri gehituko zaizkie, zuzendari artistiko berriaren eta jaialdiko programazio batzordearen lanaren emaitza. Bata da Lan, sorkuntza eta ekoizpen prozesuen inguruko jarduera publiko batzuk proposatuko dituena, eta bestea Gainezkatzeak, zinema dokumentala beste praktika artistiko eta gogoeta praktika batzuekin harremanetan jarriko duena.\nBestalde, jaialdiaren aurtengo irudia aurkeztu da gaur, Franziska estudioarekin egina, Estereoskopia izenekoa. Edizio honen irudiak Orreagako ubide batetik edaten du, Ezka errekatik eta Arga ibaiaren uretatik. Tokiko gaia, naturala, eraldatzailea, jaialdian atzera begirako gisa islatzen dena, eta ikusizko baliabide lentikular baten bidez modu grafikoan lehorreratzen dena: irudi sekuentzialak, zerrendatan banatuak, eta nolabaiteko mugimendu efektua sortuz elkarri lotzen zaizkienak; bi plano batean. Diseinurako hiru estereoskopia pare erabili dira, Nafarroako Artxiboak utzitakoak.


Bekaren eskaintza eta inskripzioaBekak\nFAQs Global Training Bekak 2019\nLehenago beka bat eskatu nien Garapen-i eta Donostiako Sustapenari eta ezezkoa eman zidaten, berriro eska dezaket?\nNoski, baina, beti ere, beka eskuratzeko eskakizun guztiak betetzen badituzu.\nGarapen-ek eta Donostiako Sustapenak emandako beka bat jaso dut jada, beste bat eska dezaket?\nEz. Garapen-ek edota Donostiako Sustapenak aurreko deialdi batean sustatutako edo Eusko Jaurlaritzaren 6 hilabeteko edo gehiagoko beka jaso duenak ezingo du beste beka bat jaso.\nZenbat eskaera aurkez ditzaket bekak kudeatzen dituzten EAEko erakundeetan?\nHautagai bakoitzak erakunde batean soilik eman dezake izena. Horrela, bekadunak gehien interesatzen zaion erakundean aurkeztuko ditu agiriak.\nBekadunari Gizarte Segurantzan alta emango al zaio?\nEnpresetan ordaindutako prestakuntza-praktikak egiten dituztenei alta eman behar zaie Gizarte Segurantzako Erregimen Orokorrean, 1493/2011 Errege Dekretuaren arabera. Hortaz, Garapen-ek eta Donostiako Sustapenak bekadunen alta eta baja kudeatuko dituzte gizarte segurantzan, baina bekadunak ordaindu beharko du horren kostua, eta bekaren zuzkiduratik kenduko zaio kotizatu duen diru-kopurua.\nNork erabakiko du beka emango didaten edo ez?\nEpaimahai profesional batek ebaluatuko ditu eskaerak, beka bakoitzerako irizpideen arabera; azken batean, helmugako erakundeak ematen dio oniritzia bekadunaren hautaketari.\nZein da bekadunaren eta Garapen-en eta Donostiako Sustapenaren arteko lotura?\nLankidetzarako akordio bat sinatuko da eta hark zehaztuko ditu alde bakoitzaren eskubideak eta betebeharrak. Aldeen artean ez dago kontratu-harremanik.\nNor arduratuko da ostatua bilatzeaz, kostuez, joan-etorriez, eta abarrez?\nZeregin horiek bekadunari dagozkio; dena dela, helmugako erakundearen laguntza oro asko estimatuko da.\nNoiz dago aurreikusita bekaduna erakundean/organizazioan/enpresan sartzea?\nBekaduna helmugako erakundean 2015eko urria eta abendua bitartean sartuko dela aurreikusita dago. Helmugako erakundeak zehaztuko du data hori.\nBekadunak prestakuntza-motaren bat jasotzen al du?\nBai. Parte-hartzaileak esperientzia honetarako ahalik eta gehien prestatzeko eta aukera hori aprobetxatzeko helburuarekin, Garapen-ek eta Donostiako Sustapenak, atzerriko egonaldia baino lehen, 50 orduko prestakuntza-ikastaroa emango dute, derrigorrezkoa izango dena bekadunarentzat. Helmugako erakundeak, derrigorrezkoa ez bada ere, prestakuntza hori osatu dezake, proiektuari probetxu handiagoa ateratzeko, baina bekadunari kosturik eragin gabe.\nZeintzuk dira Garapen-en eta Donostiako Sustapenaren betebeharrak?\nBekadunari prestakuntza ematea helmugako erakundera iritsi aurretik.\nPraktikak egingo diren erakundeekin lankidetzarako hitzarmenak sinatzea.\nAseguru-poliza kontratatzea, bekaduna jasan ditzakeen gaixotasun, istripu, aberriratze, eta hirugarrenekiko erantzukizun zibilaren aurrean estaltzeko.\nBekaren zuzkidura ekonomikoa ordaintzea, igorpen-erregimen honen arabera:\n1. Lehenengo ordainketa, bekaren zuzkidura ekonomikoaren %50, helmugarantz irten aurretik emango da.\n2. Bigarren ordainketa, bekaren zuzkidura ekonomikoaren %40, praktika-egonaldiaren erdia betetzen duen hilabetean gutxi gorabehera, eta, beti ere, bekadunak igorritako jarraipen-txostena jaso ondoren.\n3. Hirugarren ordainketa, eta azkena, geratzen den diru-kopuruari dagokiona, azken txostena eta Garapen-ek eta Donostiako Sustapenak bekadunari eskatutako beste edozein dokumentu jaso aurretik.\nPrestakuntza-ikastarora joatea bekari hasiera eman aurretik.\nBekaren helmugako erakundeak agindutako zereginak burutzea, ezarritako lan-planaren baitan.\nGarapen-ek eta Donostiako Sustapenak zehaztutako jarraipen-txostenak egitea eta bidaltzea.\nHelmugako herrialdera iristean, hango kontsuletxean edo enbaxadan erregistratzea, bekak dirauen aldian bizitokia zehaztuta edukitzeko.\nGarapen-ekin eta Donostiako Sustapenarekin lankidetzarako akordioa sinatzea.\nBisa izapidetzea (beharrezkoa den herrialdeen kasuan).\nGarapen-i eta Donostiako Sustapenari haiek eska diezaioketen informazioa ematea.\nGarapen-ek eta Donostiako Sustapenak ezarritako beka-ebaluazioetan parte hartzea.\nBekari uko egite- edo kaleratze-kasuetan, dagokiona baino gehiago jasotako zenbatekoak itzultzea.\nBeka gauzatu zuen helmugako erakundearekin lan-harremanik ba al dago?\nEz. Bekak ez du lan-harremanik ezartzen helmugako erakundearekin.\nEAEn bizi izan naiz betidanik eta bertan nengoen erroldatuta, baina EAEtik kanpo ikasi dut eta nire erroldatzea aldatu dut azken urtean. Hala eta guztiz ere, bekara aurkez ninteke?\nBai, baina, beti ere, erroldatze-aldaketaren arrazoia ikasketak izan badira eta hori formalki egiazta badaiteke.\nBeka zergatik ez didaten eman jakin nezake?\nEpaimahaiak lehiaketa-erregimenpean aztertzen ditu eskaerak; hautagaitza guztiak irizpide berdinen arabera baloratzen dira. Haren erabakia ezin daiteke helegin eta ez da informazio partikularrik emango beka ematen ez den kasuetan.


Etxebarriko Udala - 6.000 maskara inguru, zu babesteko, gu babesteko...\n6.000 maskara inguru, zu babesteko, gu babesteko...\nKanpaina | Osasuna | Parte Hartzea | Udala\nMaskarak erabiltzea da zu babesteko eta boluntarioen sarearen lana eskertzeko modurik onena.\nIa 6.000 maskara egin eta banatu dira gure udalerrian, eta beste 2.000 beste leku batzuetan.\nMaiatzaren 17ra arte, udaletxean eskatzen jarraitu ahal izango da.\nGure udalerrian etxeko maskarak egiteko boluntarioen sareetako kide diren emakume eta gizonen lana eskertzeko txaloak falta izango ditugu. Talde horrek bat egin du koronabirusaren aurka borrokatzeko eta auzokide guztiok babestuta egoteko.\nLana izugarria izaten ari da, eta ia 6.000 maskara egin dituzte dagoeneko, arrisku handiko pertsonei, herritarrei oro har, haurrei eta hainbat kolektibori, hala nola merkatariei eta ostalariei, hainbat eremutako langileei, baita gure herriko ikastetxeetako irakasleei ere.\nBestalde, eta mugarik ezagutzen ez duen elkartasunarekin, beste 2.000 banatu zaizkie beste udalerri batzuetako kolektiboei.\nAhalegin hori eskertzeko modurik onena horiek erabiltzea da. Garraio publikoan derrigorrezkoak dira, eta ministerioak dio "oso gomendagarriak" direla; beraz, ez dago aitzakiarik, batez ere, erosketak egitera goazenean edo gure ibilaldietan beste pertsona batzuekin topo egiten dugunean.\nMaiatzaren 17ra arte, eskaerak egiten jarraitu ahal izango da udaletxean, telefonoz (94 426 7000) edo sac@etxebarri.eus helbide elektronikoaren bidez.\nEgun horretatik aurrera, ikaskuntza.etxebarri@gmail.com\nEzin dugu ahaztu banatu dituzten eta Etxebarri osoa atez ate zeharkatu duten pertsonen lan bikaina, mugitu beharrik izan ez dezagun.\nIkaskuntza, Bordados Matilde, El Punto Bobo, eskuekin maskara horiek egin dituzten banatzaileak eta emakumeak dira gure herriaren maitasuna eta irribarre itzela jaso behar dutenak, oraingoz maskara horien atzean ezkutatzen badira ere.


Egun bethetzen ditu bederatzi urthe, lehen aldikotz agertu zela Eskualdun kazeta hau. Hamargarren urthean sartzera goazi.\nGure xedea zen orduan Eskual Herriaren gure ahal oroz argitzea eta laguntzea bere zuzen ala behar-ordu guzietan. Eskualdun giristinoa nahi ginuen eta nahi dugu oraino ere argitu erlisionearekin egiazko gizontasunari doazkon eginbide guzien gainean. Zertarik eta nola, noren nahitik doazin legeak, on ala tzar; zertako eta nola behar litazkeen lege tzarrak khendu, makhurrak xuxendu; nor diren lege hoieri buruz gure etsaiak, eta nola behar litzaioketen etsai heieri orotan ihardoki; zer ondorio dakharketen gaixtaginek eginikako eta egin-gogoko lege galgarriek, luzaz nausi uzten baditugu: horra laburzki hastapenetik hunat zeri nahi izan ditugun ohartarazi eskualdun gure irakurtzaileak.\nXede berean gira bethi; bainan xede hortarat buruz egin othe dugu, eta egiten zerbeit onik? Ez othe doa gure lana gutiz gehienentzat alferretan? Ez, ez balinba! Gutienetik bederen balinba bederatzi urthe hautan jarraiki zauzkigun irakurtzaileetarik zenbeiti zerbeit onik sarthu ahal diotegu buruan.\nZenbeiten gogotik asko ilhunpe, asko lanho khendu dituzkegu; itsu zenbeit argitu, zenbeit gezur suntsitu, egia zenbeit ere ba ezarri lur onean behingotz ongi landaturik...\nBertzenaz alabainan etsitzeko litake osoki Eskual Herriaz; ba, egiazki etsitzeko eskualdunen fedeaz, gizontasunaz, gure arbaso atzar eta erne, giristino azkarrek utzi dauzkuten ontasunik ederrenez! Jainkoak begira gaitzala!\nDatxikagun bethi gora eta zut eta oso gure eskualduntasuna; datxikagun hemen, gure sor-herrian, gure lurrean, gure etxeetan gure nausitasuna. Ez utz gure eremuetan arrotza, bereziki arrotz etsaia nausitzerat. Dagola bakhotxa bere zedarrietan.\nGure buruen jabe nahi badugu egon bethi, jakin dezagun beldurrik gabe, behar arau mintzatzen eta egiten. Ez izan uzkur, ez herabe. Jazar etsaiari, zangoa buruaren gainean ezarri nahi leraukigukenean. Eta ez badu sinhetsi nahi gu girela, gu eskualdunak Eskual Herriko nausi, jo muthurrean.\nEtxeko-jaun batek nahi othe luke bere etxean arrotz bat nausitzerat utzi? Halaber dezagun herrian herriko gizonek atxik bethi gure nausitasuna. Elgar lagun, elgar argi, elgar susta eta sustenga. Ah! baginaki horrela eskuz-esku, bihotzez-bihotz orok bat egiten... baginaki! Zer indarra ginuken etsaiari ihardokitzeko?\nBatzuek uste dute, hauk oro kazeten eta kazeta-egileen egitekoak direla. Herriko goiti beheiti guzia, lege on, lege tzar eta bertze... hots, zer eta zer guziak oro gogotik eman litzazkete jauntto batzuek gure gain, kazetari hotz eta hits, ahul girelako batzuen gain. Hortakotz araiz igortzen daukute noizetik noizera: ea zer ari giren? Lokhartu girenez ala farlesian erori?\nBarkha othoi bizitasun hau; bainan ez nauke erran gabe: garbiki, ez daukatela baden hori baino astokeria handiagorik. Zer beraz? Guk behar ginuke, guk bakharrik lur hau argitu, onthu, erabili! Eta zuek, jaunak, deus ez? Orobat lakiket erraitea, egunazko lanak oro iguzkiak behar dituela egin; eta gauazkoak? Nik dakita? Hek naski hilargiak edo supazter xokoko arraxin-argiak. Zaude, nausia; eta zu, etxeko-andrea, zaude bi besoak kurutzaturik, argiari so, ea zer ikhusiko duzun? Nik hitz derautzut, egun eta gau laburrik barnean, bazter pollitik eta zokho garbirik argituko duela zure argiak.\nEz da erraiteko baizik, halako igel, apho eta bare batzu behar ditugula guk ere zenbeit aldiz iretsi... edo barneak gaindi egiten duenean, holaxet jin bidez gibelerat igorri. Goraintzi nor ere baita hura eta hari.\nBertze batzuez erranen derautzuete, burua bi aldetarat derabilatelarik, bi besoak, bi begiak goiti altxatuz: «ai, kazetak..., kazetak! Hobe litake, miletan hobe ororentzat, bat ere ez balitz kazetarik; haro gutiago litake den baino bazterretan; makhurbide, nahaskeria gutiago».\nHala da hori, egia da, egia handia, gizon maitea. Bainan ez baita ordean... zer litaken hobe; zer den hobe baita solas.\nZuk eta nik hau edo hura hobe litakela erranikan ere, urak aitzina bere bidea eginen baitu bethi.\nGuk erranikan ere: miletan ehun miletan hobe litakela kazetarik ez bertze halako paper zurruburru hoitarik ez izaitea; baitire ordean kazetak; baitire kazeta tzarrak eta tzar heieri behar-orduan ihardesteko behar baitire kazeta onak. Ez da hor harat-hunatik; debalde dugu lehengo mende eta jende dohatsuak gogoan, jarririk egoitea, gibelerat beha.\nJeiki beraz hortik eta itzul, itzul alde huntarat hunat; ez gaizki dabiltzanei jarraikitzeko, bainan gibelerat dakharzkikegunen biltzeko; edo bederen gure buruen hobeki zaintzeko, ikhusiz bertzeak nola doazin eta zerk galtzen dituen.\nBide makhurretik doanak du bide xuxenaren erakusle beharrena. Eta xuxenean denak daki, zer eta nolako lanak dituen; zenbat argi eta laguntza behar diren, xuxenetik makhurrerat ez zeihartzeko.\nBanuke hor engoitik aski erranik, gor ez denari adi-arazteko, nahiz ez duten, gorago erran dugun bezala, kazetek egiten bakharrik egungo eguneko gora-behera guzia, bizkitartean hein batez, bai oneko bai tzarreko, indardun direla kazetak. Zorigaitz kazeta onek baino tzarrek irakurtzale gehiago duten herriari!\nDebruak darama laster hango jendearen fede oso eta zinezkoa, gazteriaren garbitasuna, herriko buruzagien zuzentasuna; hitz batez, erlisionearen funts guzia.\nSolasa luzegi dakidan beldurrez ez naiz mintzo kazeta on batek erlisioneko eta gizontasunezko egiez kanpo bertzalde dakharzkitzan argiez, bereziki laborantzari buruz. Munduaren lau bazterretako berriak ere aphur bat jakitea on da; lakhet da. Egungo egunean, asko bilkhuretan, bertzeak nonbeitko gora-beherez mintzo direlarik, deus ez dakiena zozo da; eta zozo ez denean are gehiago ahalgetzen da bere buruaz, ez dea hala?\nIxiltzen naiz; bertzenaz nere lagunak samurtuko zauzkit, toki guzia ebasten diotedala...


Herritarren txanda da orain - Tolosa - Tolosaldeko ataria\nHerritarren txanda da orain\nJosu Artutxa Dorronsoro 2020-05-08 16:50\nSuspertu Tolosa kanpainaren barruan, bihar emango zaio hasiera bigarren faseari: bonuen erosketari. Guztira 7.118 bonu jarriko dira salgai eta ia 150 establezimenduk eman dute izena.\nHerriko eragile ekonomikoekin bildu eta egoeraren diagnosia egin ostean, COVID-19aren pandemiak eragindako krisiari aurre egiteko plana garatzeari ekin dio Tolosako Udalak. Horretarako, eta lehen urrats moduan, Suspertu Tolosa kanpaina jarri zuen abian, herria sozialki, ekonomikoki eta kulturalki biziberritu, eta krisiak gehien kolpatu dituen sektoreak babesteko asmoz.\nMerkataritza, Azokak eta Turismoa Saileko zinegotzi arduraduna den Nerea Letamendiak prentsaurrekoa eskaini du, goizean, Tolosako Udaleko pleno aretoan. Bertan azaldu duenez, merkataritza eta zerbitzuen sektorea da Suspertu Tolosa proiektuaren lehen lan-ildoa, ateak itxi behar izan dituzten tokiko establezimenduei bultzada emateko.\nHorretarako, eta Tolosa&Co elkartearekin lankidetzan, tokiko establezimenduetan kontsumitzeko erosketa-bonuak jarri dira herritarren eskura. "Beharrezkoa zen udaletik horrelako proiektu bat aurrera eramatea", adierazi du Letamendiak. Bonuak salgai jarri aurretik, baina, kanpainan parte hartzeko prest zeuden saltoki eta zerbitzuak zeintzuk ziren jakin nahi zuten. Bada, ia 150 establezimenduk eman dute izena. "Guztiak ere, anitzak dira; gehienak arropa dendak eta osagarrienak, zerbitzu ugari ere badira", azpimarratu du Letamendiak.\nNon eta nola erosi ahal dira bonuak?\nBihar, 20:00etatik aurrera jarriko dira salgai bonuak www.suspertutolosa.eus webgunean. Guztira 7118 bonu jarriko dira salgai. Ezinbestekoa izango da izena ematea; gainera, hasieratik zehaztu beharko da bonuak zein saltokitan erabiliko diren, eta ezingo da aldatu. Saltoki bakoitzeko bonu bakarra erosi ahal izango du pertsona batek, eta, gehienez ere, lau bonu erosi ahal izango dira pertsonako. Erosketa prozesu bakoitzeko, berriz, bonu bana eskuratu ahal izango da. Bonua erosterakoan NAN zenbakia eman beharko da, eta komertzioetan bonuak erabiltzean ere nahitaezkoa izango da NANa erakustea.\nBonuak aurrez erosi beharko dira. Gaur ireki da epea eta maiatzaren 29ra bitarte dago aukera. Bonuak erosi ondoren, posta elektronikoz jasoko dira eta horiek inprimatu egin beharko dira dendetan erabili ahal izateko. Erosketa egin den unetik 24 ordu pasatakoan aktibatuko da bonu bakoitza, eta une horretatik aurrera izango da erabilgarri, 2020ko abenduaren 31ra bitarte. Internet bidez bonuak erosteko zailtasunik izanez gero, edota horiek erosteko laguntza behar badute herritarrek, merkataritza sailark laguntza eskainiko du 943 69 75 21 telefonora deituta edota merkataritza@tolosa.eus posta elektronikora idatzita.\n10, 20 eta 30 euroko bonuak erosi ahal izango dira eta bono bakoitzari diru gehiago gehituko dio udalak: 5, 10, eta 15 euro gehituko dizkie hurrenez-hurren. Tolosarrek, beraz, 15, 30 eta 45 euro izango dituzte erosketa-bonu bakoitzeko. Guztira 80.000 euro bideratu ditu udalak ekimen honetara, nahiz eta egitasmoaren inpaktu ekonomiko erreala 240.000 eurokoa izatea aurreikusten duten. "Era horretara, udalak saltokiei diru bat aurreratzeko aukera izango duela aurrikusten dugu, likidazioari aurre egiteko", azaldu du Letamendiak.\nHortaz, helburu bikoitza du egitasmoak, batetik tokiko kontsumoa sustatzea, eta bestetik, herritarrak eta familiak babestu eta laguntzea. Saltokiak bultzatu ez ezik, herritarrak ere izango baitira beste onuradunak, udalak bonu bakoitzari gehituko dion diruari esker, gastatzeko kopuru handiagoa izango baitute. Bonuen inguruko informazio gehiago jasotzeko, lehen aipatutako webguneko ohiko galderen atalera jo daiteke.\nEusko Jaurlaritzak, duela urte batzuk, Gabonetan jarri zuen martxan azkenekoz bonuen kanpaina bat. "Orain ez dakigu zerbait egingo duten; hala ere, guk egitea erabaki dugu, ezinbestekoa ikusten genuelako". Eusko Jaurlaritzak antzeko kanpaina bat martxan jarriz gero zer gertatu daitekeen galdetuta, "ikusiko da zer nolako erantzuna izaten duen gure ekimenak. Harrera ona izanez gero, aurrera joko dugu. Bi kanpainak bateragarriak eta osagarriak badira, biak uztartuko ditugu", aitortu du zinegotziak. Une honetan, gainera, Eusko Jaurlaritzatik nahiz Foru Aldunditik heldu daitezkeen laguntzen zain daude udal ordezkariak.\n"Gure saltokiak, gure bizilagunak"\nKanpainak herritarrak bidelagun izan behar dituela nabarmendu du Nerea Letamendiak. "Kanpaina honek ez du zentzurik, herritarren inplikazio, konpromiso eta elkartasuna lortzen ez badugu. Elkarrekin eta indarrak batuta lan egin behar dugulako Tolosa biziberritzeko, eta gure tokiko saltoki eta establezimenduak babesteko".\nIzaera soziala izango duen kanpaina dela ere nabarmendu nahi izan du. "Gure saltokiak, gure bizilagunak ere badirelako, kaleak bizirik mantentzeko ahalegina egin behar dugu. Gaurko, biharko edota etziko keinua, izan dadila ekonomia berpizteko epe ertain edota luzera begirako pauso motz bat. Hau abiapuntu bat besterik ez da, baino aurrerago gehiago izango dira".\nEra berean, herritarrei arduraz eta zentzuz jokatzeko dei egiten die udal zinegotziak. "Urduritasuna nabaria da, ez-jakintasuna ere handia da, eta erraz esaten den arren, pazientzia izan dezaten eskatzen diegu herritarrei. Errealitatea oso gordina den arren, orain arteko erantzuna oso ona izan da".\nAmaitzeko Letamendiak berretsi du, elkarlanetik jaiotako kanpaina dela eta herritarren parte hartzea ezinbestekoa izango dela, guztion artean, Tolosa berriz ere martxan jartzeko. "Orain inoiz baino gehiago jarri behar ditugu balioan eta babestu behar ditugu gure herriak berezkoak dituen ezaugarriak: merkataritza, ostalaritza, zerbitzuen sektorea, azokak, kultura... horregatik, merkataritzaz gain, Suspertu Tolosa proiektuaren barruan sektore gehiagori begirako laguntza-lerroak jarriko dira martxan datozen asteotan”.\nHerriko ostalariak, ordea, bere kabuz jarri ziren elkarrekin harremanetan, eta horrela hasi ziren inoiz ezagutu gabeko multzo berri bat osatzen. Aurrerantzean, ostalaritzako bi ordezkari batuko dira udalak eragile ekonomiko desberdinekin batera egiten dituen bileretara. "Elkartu izana oso albiste ona izan da guretzat. Jakin dugunez, gainera, 15 bat ostalarik dute astelehenetik aurrera taberna ireki eta terrazak jartzeko asmoa. Hortaz, aurrerantzean saiatuko gara bere beharrei ere erantzuten".\nSuspertu Tolosa ekimenera batu diren saltoki eta zerbitzuak\nTolosaldeko Ataria mai 08 Tolosa\nHona hemen Tolosako Udalak martxan jarri berri duen kanpainan parte hartuko duten saltokiak:


Darth Vader Tarantinoren eskuetan erori izan balitz gauzak oso bestelakoak ziratekeen, baina nonbait burua ideiez gainezka duen (erremasterizazioa, 2. trilogia, 3D...) gure Lucas-ek ez zion elkarrizketa mamitsurik eman nahi izan gure aita maitagarriari. Hau konpontzeko ondorengo erremakea prestatu du nire mirespen osoa merezi duen norbaitek eta egitan eszena asko hobetu dela. Ikusi bestela:\nOrain, askok pentsatuko du bere barnerako Jar Jar Bins gorrotagarriaren pertsonaia konpontzeko gai izango ote diren, Wazemankeko ahotsekin edo. Zoritxarrez horrek duen konponbide bakarra ordenagailu bidezko ezabaketa osoa da. Babes-kopiak eta guzti.\nLabels: bideoak star wars\nizugarri ona! George Lucas, erremakea egin ezazu, baina ideia hau jarraituz... eta bide batez, Jar-jar era Ewoks-ak ezabatu !!!!!!!!!!!\nEgia esanda niri grazia egiten zidaten Ewokak. Gainera euskaraz egiten zuten. Lagun batek omen zioen filmaren une batean Ewok batek "kendumesedez" esaten zuela. Agian horregatik da hain ulergaitza Ewoken hizkera.


Hasi da Binakako ikuskizun handia - Sakana - Guaixe.eus\nHasi da Binakako ikuskizun handia\nGuaixe 2021-11-22 11:05\nElezkano, pilotakada jaso berri. Zorionez, sustua besterik ez zen izan. ASPEPELOTA.EUS\nElezkanok eta Zabaletak Ezkurdiari eta Tolosari irabaziz ekin diote Binakako Txapelketari. Altunak eta Martijak ere galdu egin zuten, Bartzelonan, Irribarriaren eta Rezustaren kontra. Promoziokoan Bakaikoak garaipenarekin hasi du txapelketa\nDanel Elezkanok eta Jose Javier Zabaletak, egungo txapeldunek, atzo eman zioten hasiera Binakakoari. Joseba Ezkurdia eta Binakako Txapelketan debutatu zuen Xabier Tolosa izan zituzten aurkari Mungian jokatutako partidan. Pareko hasi ziren bi bikoak, 5 eta 7an sustoa gertatu arte. Ezkurdiari ezkerrekoak ihes egin zion eta Elezkanoren masaila bete-betean harrapatu zuen, begiaren ondoan. Odoletan hasi, tirita jarri, eta ez zela txoratzen ikusi eta gero, partidak aurrera jarraitu zuen. Eta nola gainera, Ezkurdiak eta Tolosak zazpina berdindu eta gero, hortik aurrera ikusgarri aritu baitzen Elezkano. Zabaleta ere ongi aritu zen, nahiz eta berak aitortu ez dagoela bere onenean, eta, horrela, biko arrakastatsua zuzenean joan ziren 22raino. Tolosak Zabaletaren aurrean sufritu egin zuen, eta Ezkurdiak min egiteko aukera gutxi izan zuen. Hala ere, bikoteak ez du ondorio txarrik ikusi behar, partidaren lehen zatian ongi aritu zirelako.\nBestalde, Altuna III.ak eta Martijak 11 eta 22 galdu zuten Irribarriaren eta Rezustaren kontra Bartzelonako Vall d´dHebronen jokatutako partidan. Bi ezkerrek maisuki jokatu zuten, sekulako maila erakutsi zuten eta partidaren jaun eta jabe izan ziren hasieratik, 0 eta 9 aurreratuz ekin baitzioten partidari. Irribarria izan zen partidaren erritmoa ezarri zuena. Altunaren eta Martijaren erantzuna berandu iritsi zen: 10 eta 15 hurbiltzea lortu zuten, baina Irribarriak eta Rezustak ez zieten aukerarik eman izan nahi eta 11 eta 22 gailendu ziren.\nGainontzeko partidetan Lasok eta Imazek bederatzi tantotan utzi zituzten Urrutikoetxea eta Aranguren eta Peña II.ak eta Albisuk 22 eta 15 irabazi zuten Jakaren eta Mariezkurrena II.aren kontra.\nOstiralean, Galdakaon, Urrutikoetxeak eta Arangurenek Jaka eta Mariezkurrena izango dituzte aurkari (ETB1, 22:00). Larunbatean, Labriten, Lasok eta Imazek Peña II.aren eta Albisuren kontra jokatuko dute (ETB1, 17:15). Elezkano eta Zabaleta Irribarriaren eta Rezustaren kontra ariko dira igandean Azkoitian (ETB1, 17:00), eta Ezkurdiak eta Tolosak, aldiz, hurrengo asteartean jokatuko dute, azaroaren 30ean, Eibarren, Altuna III.aren eta Martijaren kontra.\nBakaikoak irabaziz ekin dio Promozioko Binakakoari\nJoanes Bakaikoa etxarriarrak ongi hasi du Promozioko Binakako Pilota Txapelketa. Larunbateko Labriteko jaialdia zabaltzen zuen partidan, Bakaikoak eta Elizegik 22 eta 13 irabazi zieten Larrazabali eta Salaberri II.ari, eta euren lehen puntua lortu zuten. Asteburuan bigarren jardunaldia dago jokoan. Ostiralean, Asteasun, Bakaikoak eta Elizegik Alberdi eta Uriondo izanen dituzte aurkari (22:00).


Bizkaiko Ekonomia: ALDUNDIA EUSKADIK FITUR 2014 AZOKAN DAUKAN STANDA IREKITZEKO EKITALDIAN IZAN DA\nALDUNDIA EUSKADIK FITUR 2014 AZOKAN DAUKAN STANDA IREKITZEKO EKITALDIAN IZAN DA\n•Imanol Pradales Ekonomia Sustatzeko diputatuak eta Arantza Tapia Ekonomiaren Garapen eta Lehiakortasuneko sailburuak Bilbao-Bizkaiaren eskaintza turistikoa aurkeztu dute.\n•Hiriburua eta lurralde historikoa Hiriko Ihesaldiak gunean, Euskading izeneko gunean eta Enogastronomiakoan egongo dira.\n•Iaz, 200.000 bisitari baino gehiago izan zituen Fitur azokak; 116.157 sektoreko profesionalak izan ziren, eta 91.802, jendearentzat zabalik egon ziren jardunaldietara joan ziren.\nBizkaiko Foru Aldundia Euskadik Fitur 2014 Turismoaren Nazioarteko Azokan daukan standa irekitzeko ekitaldian egon da asteazken honetan. Azoka Madrilen da, urtarrilaren 26ra arte (igandea). Imanol Pradales Ekonomia Sustatzeko diputatuak eta Arantza Tapia Ekonomiaren Garapen eta Lehiakortasuneko sailburuak Bilbao-Bizkaiaren turismo-eskaintza aurkezteko dagoen gunea bisitatu dute. Euskadiren standa lau modulutan banatuta dago aurten, eta guztira zazpiehun metro koadro hartzen ditu. Hauek dira moduluak: Informazio orokorra, Euskading, Hiriko Ihesaldiak eta Enogastronomia. Aurten, Fitur azokan Euskadi ordezkatzeko aukeratu den konposizioa osatzen duten lau «baserrietatik» hirutan daude hiriburua eta lurralde historikoa. Bilbao-Bizkaiaren presentziak milaka pertsona erakarri izan ditu, bai azoka sektoreko profesionalentzako zabalik egoten den egunetan, bai herritar guztientzat zabalik egoten den egunetan.\n2013an, 14.802 bisitari izan zituen Bizkaiko Foru Aldundiak eta udalak Fitur azokan izan zuten erakustokia; 2012an, berriz, 12.500 bisitari erregistratu ziren, eta 10.000, 2011n. Iaz, stand onenaren saria jaso zuen standak, Autonomia Erkidegoak eta Erakundeak kategorian. 2013ko edizioko alderdirik erakargarrienetako bat mapping 3D proiekzioa izan zen: mugitzen ziren irudiak proiektatu ziren Bilbao Bizkaia Be Basque markan inspiratutako eskultura baten gainean. Fitur turismoaren arloko bigarren azoka garrantzitsuena da mundu mailan. Iaz, 207.239 pertsonak hartu zuten parte azokako jardueretan; pertsona horietatik 116.157 sektoreko profesionalak izan ziren.\nEuskadiko standa irekitzeko ekitaldian parte hartu eta gero, Imanol Pradales Ekonomia Sustatzeko diputatuak berretsi egin du foru erakundeak turismoaren sektorearen alde egiten duen apustua, oraingo eta etorkizuneko estrategia gisa. Esan duenez, sektore honek, zalantzarik gabe, aberastasuna eta enplegua sortzen ditu, eta gero eta garrantzi handiagoa du barne-produktu gordinean. Legegintzaldirako Planak industria turistikorako ezarritako helburuek erakusten duten bezala, Aldundiak berrogeita bost milioi euro inbertituko ditu 2015. urtera bitartean.\nNazioarteko turismoa, Bilbao-Bizkaiaren apustu sendoa\n2013an zehar, nazioarteko 411.641 turista iritsi ziren Bilbao-Bizkaira. Hiriburua eta lurralde historikoa bisitatzen dutenen joeran eta tipologian egon den aldaketa berresten duen marka da. Turista horien kopurua ehuneko 2,9 gehitu da 2012arekin alderatuta, eta Bilbao-Bizkaia bisitatzen duten turista guztien ehuneko 36a dira dagoeneko. Estatuko merkatua protagonista eztabaidaezina izan da 2003ra arte, baina gero garrantzia galdu du estatistiketan nazioarteko bisitarien kopuruak gora egin duelako nabarmen -ehuneko 119 hamar urteko epean-. Deigarria da Frantziatik, Estatu Batuetatik eta Portugaletik etorritako turisten gehikuntza: +% 13,7, +% 4,8 eta +% 4,1, hurrenez hurren.\nEtiquetas: Bizkaiko Foru Aldundia, Fitur, Turismoa


Zibergela » Nortasuna Interneten\nBerrian, Zibergela atalean argitaratzen diren artikuluak\n« Segurtasun kopia pendrive batean\nWordPress bertsio berria »\nepiola -k Sailkatugabeak -n argitaratua, tags: nortasuna, pribatutasuna, Segurtasuna\tErabiltzaile bat Interneten sartzean eta ohiko ekintzak egiten hastean, posta elektroniko kontua ireki, sare sozialak erabiltzen hasi, edo beste abarretan, bere nortasun digitala mamitzen hasten da. Bere ekintzekin, sareko hainbat tokitan arrastoa uzten hasten da. Posta elektronikoa bidali, blog bateko sarrera bat idatzi, lagun bati erantzun; egunero egiten den jarduera arrunta da. Horrek guztiak erabiltzailearen sareko nortasuna osatzen du.\nGero eta zailagoa da sarean nortasun anonimoarekin ibiltzea. Izan ere, ia web gune guztietan erregistratzea eskatzen baita. Askotan, erregistratzea ezinbestekoa da haietan jardueraren bat burutzeko. Horren harira, gero eta ohikoagoak dira nortasun lapurretak eta horrek sortzen dituen arazoak. Mota honetako ekintzat %20 inguru igo dira azken hilabetetan. Nortasun ordezkapena jasan duten kasu batzuk sona handia hartu dute, Tuenti-ko grebara deitu zuen neskarena esaterako.\nHori dela eta, azken aldian asko ari da hitz egiten erabiltzaileek Interneten duten nortasunaz. Denboraren poderioz garatuz joaten dea nortasun hori, eta pribatutasunaren ikuspegitik ez ditu argi alde guztiak.\nSare sozialak ezagunak egin aurretik ere pribatutasunaren arazoa bazegoen; horien erabilera hazteak, hala ere, handitu egin du. Sareetan ematen den informazioarekin kontuz ibili behar da; izan ere, norberaren bizitzaren zati bat guztien esku jartzen ari baita. Horrek ez du esan nahi ezer jarri behar ez denik, baizik eta norberak kontziente izan behar duela jartzen duen horretaz. Duela gutxi arte Facebook-ek erabiltzailearen informazio osoa gordetzen zuen, kontua ezabatuta ere. Horrek zalantzan jartzen du erabiltzailearen pribatutasuna. Horrez gain, bakoitzak jartzen duen edukiarekin, erabiltzaile soslai bat osatzen ari da. Hori, ondoren, marketin eta salmentarako sekulako baliabidea izan daiteke. Horregatik izan behar da kontziente ematen den informazioaz.\nAurrez aipatu bezala, gero eta gehiagotan gertatzen ari da nortasuna lapurtzea. Normalean posta elektronikoaren kontuan eta sare sozialetan egiten d,a eta erabiltzailea leku txarrean uzteko izaten da. Askotan kontu horiek berreskuratzea oso zaila izan ohi da, lege aldetik ez baitago oso argi kontua. Hori dela eta, askotan erabiltzaile biktimak kontu berri bat ireki beste erremediorik ez du izaten.\nMota honetako ekintzen biktimak, sarean jarduera oso aktiboa duten erabiltzaileak izan ohi dira. Horretarako, sarean utzitako arrastoak jarraitu ohi dira. Esate baterako, ohikoa ez den ordenagailu batetik posta kontua atzitzeak uzten duen arrastoa nortasuna lapurtzeko abiapuntua izan daiteke. Kasu horietan, ordenagailuan informaziorik ez uztea komeni da, noski.\nEta hildakoan zer?\nGaldera honek ere hainbat zalantza sortzen du. Pertsona bat hiltzen denean, haren ondasun materialekin nola jokatu behar bezala legeztatuta dago. Inork ez du zalantzan jartzen zer egin behar den. Baina zer gertatzen da sareko haren nortasunarekin? Zer gertatzen da haren sare sozialetako, blogetako, eta abarreko edukiarekin?\nLegediaren aldetik, sekulako hutsuneak daude oraindik. Gainera herrialde askotako jurisprudentzia sartuko litzateke. Izan ere, ohikoa baita Interneten erabiltzailea herrialde batekoa eta erabiltzen den tresna beste batekoa izatea. Erabiltzaileak bere testamentuan jarri behar ote ditu irekita dituen kontu guztietako erabiltzaile izen eta pasahitzak? Gaia oso delikatua da, baina argi dago heldu beharrekoa dela. Izan ere, pertsona bat hiltzen denean, haren nortasun digitalarekin nola jokatu behar den ez dago batere garbi.\nBerri hau Asteazkena, Ekaina 10th, 2009 -n argitaratu zen 9:01 -etan eta Sailkatugabeak -n artxibatu da Berri honen iruzkinak behatu ditzakezu RSS 2.0 feed-aren bidez Momentuz ez da iruzkinik ezta erreplikarik onartzen.\nIruzkinak blokeatuta daude\nPowered by WordPress MU & hosted by Baleike\neta Iruzkinak (RSS).


Habi – HABI\nHorren emaitza da Habi: Jon Anderren bateriaren indarra eta Yerayren gitarraren soiltasuna, azkenaren ahots bereziaren osagarri. Batu eta sei hilabetera plazaratu zuten zortzi kantu biltzen dituen lehen lana: ‘Loratu‘.\nKonfinamendu garaian iritsi da bigarrenaren proiektua: azken hilabeteetan sortu dituzten abestiak bildu, findu eta bigarren disko batean jaso dituzte: ‘Koloreak’. Paisaia ugari eta koloretsu baten ispilu da bilduma, eta, hain justu ere, paisaia horren zati da ‘Harri’, bigarren lanaren lehen aurkezpen kantua: erritmo biziz eta jostariz josia. Bigarren aurkezpen kantu gisa ‘Pareidolia’ aukeratu dute, iluntasunean murgildutako melodiez osatutako abesti indartsu bat. Lehen lanaren kasuan bezala, zortzi kantu dituen lana egin dute, Elkar estudioetan Victor Sanchezen gidaritzapean ekoitzia.\nAzkenik Villabonakoak, bermeoko ETXEKALTE taldearekin batuta eta ELKAR estudioen laguntzarekin, “ARIMAK DENBORAN” single bikoitza grabatu du. Berriro ere Victor Sanchezen gidaritzapean. Bi kantu, bi taldeen estiloak nahastuta eta istorio bakar bat kontatzen dutena. Sei lagunen harremana eta pasioa batzen denean gertatzen dena.


LEGORRETAN EDUKIONTZIAK JARTZEN HASI DIRA\n2017/09/27 | Birziklapena, Atez ate\nIrailaren 26an hasi da Legorretako hiriguneko etxebizitzei zuzendutako edukiontzi kolektiboen ezarketa\nGaikako bilketa berriak egungo atez ateko bilketa ordezkatuko du. Udal korporazioa osatzen duten talde biek lortutako akordioaren ondorioa da. Udal taldeen akordioa herritarrek 2017-03-12an herri-galdeketa bidez berretsi zuten.\nHondakinak bereizita sartuko dira edukiontzi barruan:\n- Beira: iglu berdean\n- Papera eta kartoia: edukiontzi urdinean\n- Ontziak: edukiontzi horian\n- Organikoa: edukiontzi marroian\n- Errefusa (ezin birzikla daitekeena): edukiontzi grisean\nEdukiontzi grisa itxita egongo da eta poltsa konpostagarriak lortzeko txartel berberarekin ireki ahal izango da. Edukiontzi grisa astean behin irekiko da: ASTELEHENETAN (00:00 – 24:00). Gainerako egunetan ezingo da ireki.\nPixoihalentzako edukiontzi berezia jarriko da herriko zenbait gunetan. Edukiontzi hau erabiltzeko beharra dutenek udaletxera jo behar dute bere egungo txartela eguneratzera. Txartela ez dutenek udaletxean eska dezakete.\nTraste zaharren bilketa egunak ez dira aldatuko. Hileko 2. eta 4. astelehen gauean atera behar dira eta edukiontziak dauden puntuetan utzi.\nAtez ateko ontzi txikiak etxean hondakinak bereizteko erabili daitezke hala nahi izanez gero. Bestela, garbitu eta udaletxean entrega daitezke.


Kortxoenea gaztetxea | admin\nLucio Urtubiaren hitzaldiaren audioa\nby admin in audioa, ekintzak\nby admin in ekintzak\nBadira 3 urte baino gehiago Indianoene kaleko fabrika zahar hura okupatu genuenetik. Urte hauetan hamaika auzolan egin ditugu, egun ezagutzen dugun Kortxoenea eraikitzeko, baina azken boladan, gure jarduna era egokian aurrera eraman ahal izateko aldaketa baten beharra ikusi dugu. Horregatik antolatzen ari garen AUZOLAN ERRALDOI honetan parte hartzeko deia luzatu nahi dizuegu.\nBi helburu jarri dizkiogu auzolan egun berezi honi, batetik, gaztetxeak behar dituen lanak burutu nahi ditugu, noski, baina bestetik, Donostiako kolektibo, eragile eta norbanako ezberdinekin elkarlana gauzatu nahi dugu. Kortxoeneak ateak irekita dauzka gerturatu nahi duen ororentzat, eta egun hau probestu nahi dugu, Kortxoenea bere eginez, jende ezberdina bertaratu dadin.\nHau duzue beraz gure proposamena, giro jatorrean, elkarlanean eta laguntasunez egun hau igaro nahi baduzue, ez zalantzarik izan, etorri Kortxoeneako auzolan erraldoira!!!\nABENDUAK 7 AUZOLAN EGUN ERRALDOIA\n9:00etan puntuan LANARI EKIN!\n11:00etan hamaiketako azkarra txistorra eta sagardoarekin\n14:00etan BAZKARIA (doan)\n15:00etan kafea hartu eta berriz lanera!\n21:00etan kontzertu akustikoa eta ogitartekoak langileentzat!\nDonostiako gazte mugimendua batu eta bultzada emateko kalejira egingo dute igandean\nDonostiako gazte mugimenduaren arteko harreman sarea estutu asmoz, kalejira bat egingo dute igandean, abenduak 1, Egian. Gazte eragile guztiak deitu dituzte parte hartzera: asanbladak, aisialdi taldeak, kultur-eragileak, kofradiak… 17:00etan izango da, eta atxikimendua adierazteko azpiko kartela erabiltzea proposatu dute, eragile bakoitzak behean eskuinaldean bere izen edo irudia itsatsita.\nAbenduak 6 Herrik Eskolak Kortxoenean, JAI EGUN ARROTZEI INTSUMISIOA!\nAbenduak 6an, konstituzio espainiarreren egunean hain zuzen, jai egun inposatuei aurre eginez, Herri Eskolak antolatu ditu Donostiako ERNAIek Kortxoenean. LOMCE legea eta Auzolana izango dituzte hizpide, beraz badakizu,ostiralean denok lanera! Denok klasera!\nTOPATUko lagunek Kortxoeneako serigrafiako kideekin egindako bideo tutoriala\nEsker bereziak Topatuko lagunei egindako lanagatik eta gurekin kontatzeagatik!!!\nETBko Euskal Herria Zuzenean saioan larunbateko auzolanari buruzko erreportaia\nKortxoeneari buruzko erreportaia 27. minututik aurrera duzue ikusgai, eta badakizu, larunbatean etorri Kortxoeneako auzolarena!!!\n“DESOBEDIENTZIA, elkartasunetik konpromisora” dokumentalaren trailerra\nHemen duzue “DESOBEDIENTZIA, elkartasunetik konpromisora” dokumentalaren trailerra, eta gogoratu, denon laguntza behar dela dokumental hau aurrera ateratzeko, laguntzeko sartu Verkamiren web orrian HEMEN klikatuta.\nPutzuzulo, mila ametsen fabrika\nZarauzko PUTZUZULO Amets Fabrikaren 8. urteurrena medio, elkarrizketa bat egin diete bertako bi kideri Info7 irratian, entzuteko klikatu HEMEN.\nAbenduak 5 WILLIS DRUMMOND + TOTAL HEELS\nAzaroak 29, ostirala kontzertrua Kortxoenean: MOY LOU LOU eta ARRAMAZKA\nIgorreko gazteak badekie gaztetxea, ZORIONAK!!!\nArgi ikuskizuna Elorrixoko gaztetxean


Marraztuko Cup Orratz Roller hartuta - China Viproce Industrial\nSarrera: Drawn kopa orratz roller errodamenduak DC orratz roller bearing (DC mota) egitura da hotz altzairuzko bota banda zehaztasunez eratutako egina. DC orratz roller errodamenduak egitura espazioa aurrezteko eta ahalmen handiagoak ditu. Espazio mugatua eta etxebizitza ez gogor nahikoa Raceway gisa jardun duten aplikazioak egokiak dira. Ez eskakizuna axial kokapenaren denean DC orratz roller bearing da etxebizitzaren sartu sakatzen. Aplikazio gehienetan barruko eraztuna ez da DC orratz roller beharrezko ...\nMarrazten cup orratz roller errodamenduak\nDC orratz roller bearing (DC mota) egitura da hotz altzairuzko bota banda zehaztasunez eratutako egina. DC orratz roller errodamenduak egitura espazioa aurrezteko eta ahalmen handiagoak ditu. Espazio mugatua eta etxebizitza ez gogor nahikoa Raceway gisa jardun duten aplikazioak egokiak dira. Ez eskakizuna axial kokapenaren denean DC orratz roller bearing da etxebizitzaren sartu sakatzen.\nAplikazio gehienetan barruko eraztuna ez da DC orratz roller errodamenduak beharrezko ardatz Raceway da impractical, standard barruko DC for eraztunak irekia eta DC orratz roller errodamenduak alderatu ezean, Close end DC orratz roller errodamenduak onak dira eragin amaieran amaieran zigilatzeko . Funtzionamendu tenperatura errodamenduak sorta koipea lubrikatutako dira 20 ℃ to + 120 ℃.\nmarrazten cup orratz arrabolen sail desberdinen Egiturak:\nInch series: SCE Ka SCH BCH SN CSN B BH M MH\nAurreko: 2017 Good Quality Brass ball – Axial Needle Roller Bearing\nHurrengoa: Orratz Roller hartuta\ndatozen Cup Orratz Errodamenduak\nFull osagarria zilindrikoak Roller Errodamenduak\nOrratz Roller Eta Cage Batzar\nOrratz Roller Cage Errodamenduak\nzigilatu Drawn Cup orratz hartuta\nBanako Row Orratz Roller hartuta\nSKF orratz Roller hartuta\nBultzada zilindrikoak Roller Errodamenduak\nbultzada orratz Roller hartuta\nbultzada Roller hartuta\nBultzada Roller hartuta katalogoa\nbultzada Roller SKF hartuta


katalunia | LAB SINDIKATUA\nKataluniako gatazka politikoaren konponbide bakarra errepresioaren bukaeraren eta autodeterminazio eskubidearen eskutik...\nKataluniak bizi duen gatazka nazionala ez da preso politikoen etxeratzearekin bukatzen.\nGaur, maiatzak 16, Katalunia osoko irakaskuntza publikoko langileak lanean pairatzen dituzten lan baldintza prekarioak salatzeko 24 orduko greba orokor batetara...\nEstaturik Gabeko Nazioetako Sindikatuen Plataformak otsailaren 21eko Kataluniako greba babesten du\nKatalunian otsailaren 21erako greba orokorra deituta dago, herrialdeak pairatzen duen egoera sozio-ekonomiko larria dela eta. Jendetsua espero den greba orokor deialdi...\nDemokrazia dago jokoan, eta eskubide demokratikoen alde kalera ateratzera deitzen dugu\nGaur Gure Esku Dagok eta ANCk deituta euskal hiriburuetan antolatutako mobilizazioekin (baita Gure Eskuk antolatuta hainbat udalerritan ere) bat egiten...\nGure Esku Dago dinamikak konponbidea, demokrazia eta askatasuna aldarrikatuko ditu igandean,...\nErabakitzeko eskubidearen aldeko herri dinamikak mobilizazio desberdinak iragarri ditu egunotarako. Alde batetik otsailaren 12rako, elkarretaratzeak egingo ditu Hego Euskal Herriko...\nLABetik gure babes eta elkartasun guztia adierazi nahi dugu gaurko egunari begira Katalunian deituta dagoen mobilizazio egunerako. Deituta dagoen 2 ordutako grebari...


Nola erabili WhatsApp zure ordenagailuan | Gadgeten berriak\nWhatsApp bihurtu da mundu mailan gehien erabiltzen den komunikazio plataforma, Bai onerako eta baita txarrerako ere. Zerbitzu hau jaisten den bakoitzean, asko dira telefonoa berrabiarazi eta behin eta berriro saiatzen direnak zein diren arrazoia izan daitekeena, Interneten bilaketa sinple bat egiteaz arduratu gabe, normalean erantzuna azkar topatzen baitugu.\nTelegram bezalako mezularitzako aplikazio alternatiboak iritsi zirenetik, erabiltzaile askok beso zabalik hartzen hasi diren aplikazioa plataforma anitzekoa delako esker, asko dira Mark Zuckerbergen enpresa zergatik galdetzen duten erabiltzaileak ez du ordenagailuetarako aplikaziorik abiarazten. Horren ordez, nahiko webguneko zerbitzua eskaintzen digu. Hemen WhatsApp ordenagailuan nola erabili erakusten dizugu.\nWeb zerbitzu hau oso tamalgarria dela diot, hori dela eta bai edo bai behartzen gaitu gure telefonoa uneoro edukitzera, itzali eta ahazteko gai izan gabe. WhatsAppen arabera, mezuak bere zerbitzarietan gordetzen ez direlako gertatzen da (gutako askok zalantzan jartzen dugun zerbait da), beraz, telefonoak beti egon behar du aktibatuta bertatik elkarrizketak berreskuratu ahal izateko.\nEta askok zalantzan jartzen dugula diot, izan ere, Telegram-ekin, non elkarrizketak puntuz puntu enkriptatzen diren, hura erabiltzeko aukera dugulako. gure telefonoa noizbait aktibatuta egon gabe. Gainera, gaur egun eskuragarri dauden mugikor eta mahaigaineko plataforma guztietarako aplikazioa eskaintzen digu, erabiltzaile askok WhatsAppetik gustatuko litzaiekeen zerbait.\nBaina noski, WhatsApp-ek Facebook-ek erosi aurretik, eguneratzeen aleak nahi baino askoz ere gehiago uzten zuen, lan metodologia hori ez da aldatuBeraz, ezin dugu zumarragarrari madariak eskatzen jarraitu, ezin izango baititu sekula eskaini.\nGaur egun, WhatsApp eskuragarri dago Android zein iOS-en, gaur egun telefonia merkatuan dauden bi plataforma bakarrak. Aplikazio bakoitzak WhatsApp ordenagailuan erabiltzeko aukera ematen digu, baina, zoritxarrez, horretarako metodoa desberdina da. Hemen erakusten dugu nola ahal dugun erabili WhatsApp ordenagailuan Android smartphone edo iPhone bat badugu.\n1 Nola erabili WhatsApp ordenagailuan Android batekin\n2 Nola erabili WhatsApp ordenagailuan iPhone batekin\n3 Nola erabili WhatsApp iPad-en\n4 Nola erabili WhatsApp Android tabletan\n6 Nola saioa WhatsApp Webetik\nNola erabili WhatsApp ordenagailuan Android batekin\nEzer egin aurretik, webgunera sartu behar dugu: web.whatsapp.com. Orrialde horretan, WhatsApp ordenagailuan erabili ahal izateko jarraitu behar dugun metodoa erakutsiko digu, jarraian azaltzen dugun metodoa:\nAplikazioa ireki ondoren WhatsApp mezularitza aplikazioa ireki eta sakatu behar dugu konfigurazioa.\nHurrengo leihoan, egin klik gainean WhatsApp web / mahaigaina.\nOndoren, aplikazioaren kamera bideratu behar dugu pantailan bistaratzen den QR kodea gure ordenagailutik. Segundo batzuk ematen ditugu, WhatsApp web zerbitzua irekiko da eta hortik gure ordenagailutik elkarrizketak eroso jarraitu ahal izango ditugu.\nNola erabili WhatsApp ordenagailuan iPhone batekin\nLehenik eta beste edozein egin aurretik, webgunera sartu behar dugu: web.whatsapp.com. Orrialde horretan WhatsApp ordenagailuan erabili ahal izateko jarraitu behar dugun metodoa erakutsiko digu, ondorengo puntuetan azaltzen dugun metodoa.\nBigarrenik, WhatsApp mezularitza aplikazioa ireki eta sakatu behar dugu konfigurazioa.\nHurrengo leihoan, sakatu behar dugu WhatsApp web / mahaigaina.\nMomentu horretan, aplikazioaren kamera bideratu behar dugu pantailan bistaratzen den QR kodea gure ordenagailutik. Segundo batzuk igarotzen ditugu, WhatsApp web zerbitzua irekiko da eta gure elkarrizketekin ordenagailuaren bidez jarraitu ahal izango dugu, gure telefonoa kargatzen ari den bitartean.\nNola erabili WhatsApp iPad-en\nIPaderako aplikazio ofizialik ez badago ere, Apple tableta ordenagailu bat balitz bezala erabil dezakegu erabili WhatsApp arazorik gabe.\nLehenik eta behin, Safari arakatzailearekin ireki behar dugu webgunea web.whatsapp.com\nWebgune honek ez digu mahaigaineko bertsioan aurki dezakegun informazio bera eskainiko, beraz, nabigatzaileari eskatu behar diogu erakusteko mahaigaineko bertsioa. Horretarako partekatu botoian klik egin eta mahaigaineko bertsioa aukeratu behar dugu.\nMahaigaineko bertsioa eskatzerakoan, webgunea ordenagailuaren aurrean egongo bagina bezala erakutsiko da. Ondoren, aurreko ataleko urrats berdinak jarraitu behar ditugu, baina iPhone kamera gure ordenagailuko monitorera hurbildu beharrean, QR kodea bistaratzen den gure iPad pantailara hurbildu behar dugu.\nNola erabili WhatsApp Android tabletan\nWhatsApp Android tableta batean exekutatzeko prozedura iPad-ean egin behar dugun berdina da, baina iOS-ek ez bezala, webgunearen bertsioa zuzenean eska dezakegunean orria bistaratu ondoren, Android-en, sartu behar dugu arakatzailearen ezarpenak laukia markatzeko Ordenagailuaren bertsioa.\nMahaigaineko bertsioa erakutsi ondoren, behar dugu jarraitu dugun terminalaren arabera jarraitu, bai iPhone bat edo Android-ek kudeatzen duen edozein terminal aurreko ataletan erakutsi dizugun moduan.\nBerez, WhatApp Web zerbitzua aktibatzen dugun bakoitzean, saioa itxi arte hasi da eskuz, modu honetan, zerbitzu hau egunero erabili nahi badugu, ez dugu prozedura hau egin beharrik.\nGogoan izan, arazoa ere izan daitekeela gure senideren bat helbide honetara sartzen bada, gure WhatsApp kargatu egingo da arazoa bihur daitekeena egiten duen senitartekoaren eta normalean tratatzen dugun edukiaren arabera.\nGure taldeak desberdinak baditu pasahitz bidez babestutako erabiltzaile kontuak, ez dugu inongo unetan saioa amaitu beharrik. Baina hala ez bada eta familiako kide guztiek ordenagailu berera sartzen badira, zerbitzu hau erabiltzen amaitzen dugun bakoitzean saioa amaitzea da onena.\nNola saioa WhatsApp Webetik\nGure arakatzailean saioa amaitzeko, prozedura berdina da, Android telefono batetik edo iPhone batetik. Klik egitea besterik ez dugu WhatsApp Web / mahaigaina, konfigurazio aukeretan eskuragarri.\nSaio bat gure ordenagailuan irekita badago, atal honetan erakutsiko da irekita ditugun saioak erabiltzeko jarraitu beharreko urratsen ordez, ordenagailuan edo tabletan. Saioa hasteko, sakatu besterik ez dugu egin behar Itxi saio guztiak. Momentu horretan, gure ordenagailuaren aurrean bagaude, elkarrizketak nola desagertzen diren eta WhatsApp Web konfigurazio orria berriro agertzen den ikusiko dugu.\nArtikuluaren bide osoa: Gadgeten berriak » telefonia » Telefono mugikorrak » Nola erabili WhatsApp zure ordenagailuan\nNola erabili WhatsApp ordenagailuan Android eta iPad gabe?\nNola formateatu iPhone bat eta utzi fresko gisa kutxatik kanpo\nNola ikusi ezkutuko fitxategiak


Bi Arrosen Gerra - Wikipedia, entziklopedia askea.\nBi Arrosen Gerra\nBi Arrosen Gerra 1455 eta 1485 artean, Ingalaterrako erregetzarako lehian, Plantagenet dinastiaren oinordetza zutela esaten zuten York etxea (arrosa zuria ikur zuena) eta Lancaster etxea (arrosa gorria ikur zuena) aurrez aurre ezarri zituen gerra zibila izan zen. Bi Arrosen Gerra edo Arrosen Gerra izena Erromantizismoan sortu zen, etxe bien ikurra arrosa zelako.\nShakespeareren Henry VI antzerki lanean oinarritutako Henry Payneren pintura (1908). Bertan, bi fakzioetako kideek arrosa zuria edo gorria hartzen dute Temple Gardenean, zein alderdiren aldekoak diren adierazteko.\nIngalaterra, Gales eta Calais\nHasieran, York etxekoen garaipena, 20 urtez gobernatu zutena\nAmaieran, Lancaster etxekoen garaipena\nTudor dinastiaren ezartzea\nHenrike VI.a Ingalaterrakoa\nGuda, batez ere, aristokrata lurjabeek eta jaun feudalek egin zuten. Alderdi bat edo bestea hautatzea nobleen arteko ezkontza dinastikoen araberakoa izan zen. Lancaster etxearen sortzailea Joanes Gantekoa (1340-1399), Eduardo III.a Ingalaterrakoaren hirugarren semea izan zen. York etxearena, berriz, haren anaia Edmundo Langleykoa (1341-1402), Eduardo III.aren laugarren semea.\nAzkenean, gerrak York eta Lancaster familietako gizonezko oinordeko zuzenak hil zituen, eta Tudor familiak aprobetxatu zuen Lancastarren izenean gailentzeko, eta erregetza haien esku geratu zen gerra amaitzean. Jarraian, dena den, York etxearekin bat egin zuten Tudortarrek Tudor dinastia sortzeko.\n1 Bi leinuak\n1.1 Lancaster etxea: arrosa gorria\n1.2 York etxea: arrosa zuria\n2 Historia laburtua\n3 Guda garrantzitsuenak\n3.1 Saint Albanseko gudua (1455)\n3.2 Towtongo guda (1460)\n3.3 Barnet-eko guda (1471)\nLancaster etxea: arrosa gorriaAldatu\nBere kiderik nabarmenena Enrike VI. Izan zen. Errege honen garaian, krisi ekonomiko eta politikoa zegoen. Berarekin galdu ziren Frantzian zeuden azken lurraldeak (Ingalaterrakoak ziren lurralde horiek). Erresuma osoan anarkia piztu zen, protesta olatu bat eragin zuena. Ezegonkortasuna matxinatutako noblezia batez sustatuta zegoen. Noblezia horrek edozein aitzakia aprobetxatu egiten zuen monarkari esateko beraiek, nobleak ziren einean, indar eta autoritatea zeukatela. Enrike VI. Margarita de Anjourekin ezkonduta zegoen, jatorri Frantsesa zeukana.\nYork etxea: arrosa zuriaAldatu\nLankaster etxearen koroa kentzeko prest zeuden. Pertsona nabarmenena Rikardo Plantagenet zen, Yorkeko dukea. Bere semearekin Eduardo IV eta lobarekin Warwickeko kondea. Pertsonaia hau “Kingmarker” edo “Errege egilea” azpizena zuen. Erregearen azpitik Ingalaterrako pertsonarik aberatsena zen. Eta aberastasun hori erabili zuen talde baten edo bestearen alde beti ere bere interesen arabera.\nEhun Urteko Gerran izaniko galerek eta Lancaster etxeko Henrike VI.ak errege izateko gaitasunik ez erakusteak Rikardo Yorkekoaren eta Warwick kondearen altxamendua ekarri zuten. Saint Albans (1455), Northampton (1460) eta Towntongo (1460) guduak galdu ondoren, Henrike VI.ak erregetza utzi behar izan zuen Rikardo Yorkekoaren seme zen Eduardo IV.aren alde.\nHala eta guztiz ere, Warwickek, Rikardo Yorkekoarekin elkar hartuta, Henrike VI.a ezarri zuen berriz errege 1470ean. Tewkesburyko gudua irabazi ondoan, Eduardo IV.ak erregetza hartu zuen berriro 1471n. 1483an, Eduardo V.a, Eduardo IV.aren semea, errege izendatu zuten, baina Rikardo III.a osabak hil eta Henrike Tudor Lancastertarren ondorengoak erregetza hartu zuen Henrike VII.a izenaz. Bi alderdien arteko gatazkak erregea Eduardo IV.aren alaba zen Elisabet Yorkekoarekin ezkondu zenean amaitu ziren (1485).\nBi Arrosen Gerrak Plantagenet etxea suntsitu eta jaun feudalen aginpidea ahuldu zuen. Era berean, Ingalaterrak Europan zuen eragina gutxitu zuen. Ordainetan, burgesen itzalaren hazkundea eta Tudor etxearen agintaldiko monarkia zentralizatuaren hasiera ekarri zuen. Historialarien ustez, gerra hark Ingalaterrako Erdi Aroaren bukaera eta Pizkundearen hasiera seinalatzen du.\nSaint Albanseko gudua (1455)Aldatu\nYork etxeak erasoaldi bat egin zuen, Enrike VI.aren aginpidea txarto zihoanean. Rikardo Yorkekoak zuzentzen zuen lautada garaipen handia lortu zuen, garaipen honek eragin zuen Yorkeko Rikardok bere titulua berreskuratzea. Titulu honek baimena ematen zion errege bat bezala gobernatzeko eta lehenengo postuan jartzeko Ingalaterrako tronua oinordetzan hartzeko. Haren ageriko asmoa zen bere seme Eduardo Westminsterkoa errege izendatzea, nahiz eta oraindik 18 urte besterik ez zuen. Azken asmotzat zuen, ordea, tronua beretzat izatea. Uste zuenez oposiziorik ez zuela aurkituko, bere ideiak edo asmoak Parlamentuari proposatu zizkion. Azkenean akta sinatu zen (1460). Akta horretan haren ideiak onartzen ziren.\nMargarita Anjoukoari ez zitzaion ideia ona iruditu, eta bere semea oinordetzatik kanpo utzi zuen. Laguntza bila joan zen Yorken herrietara eta 1460. urtean eraso zien Wakefieldeko guduan. Guztien ustekaberako, Rikardok eta haren seme Edmundok bizia galdu zuten. Batzuen iritziz, Lancaster etxekoek haien buruak paperezko koroa batekin gazteluko harresian ipini zituen.\nBaina Yorkentzat ez zegoen guztia amaituta. Erregeak jarraitzen zuen eromen erasoak izaten, eta erresumaren ezegonkortasuna mantendu zen hainbeste urtez.\nTowtongo guda (1460)Aldatu\nGuda horretan 75.000 gudari hartu zuten parte. Batzuen iritziaren arabera, guda horretan, Ingalaterrako historia osoan baino gudari gehiago hil ziren. Suposatzen da ez dela egia, baina argi dagoena zera da: garaipen garrantzitsua izan zela Yorkentzat. Garaipenak ahalbidetu zuen Eduardo IV. Yorkeko tronura igotzen, Warwikeko kondearen aginpidean aginduko zuena.\nBarnet-eko guda (1471)Aldatu\nWarwik eta Margaritak garaipen erraz bat espero bazute ere, iragarpen guztien kontra, Warwik kondea guda horretan hil egin zen eta Eduardo atxilotu eta Londreseko dorrea eraman zuten. Geroago bertan hil zuten. Porrot honek eragin zuen koroa Yorken eskuetan geratzea. Gutxienez 14 urtez, baina Eduardo IV. Yorkekoa hil enean gauzak korapilatu egin ziren berriro. Baina hurrengo oinordekoak horaindik umeak ziren. Eduardo V. eta Rikardo de York txikia, Gloucester kondearen eskuetan geratu ziren; hau da bere osaba Rikardorekin. Rikardok, honekin lortu nahi zuena zera zen: lehenengo tronu oinordekoa izan. Horretarako baztertu behar izan zituen bere printzeak, sasiko deitu zituenak. Printzeak Londreseko dorrean espetzeratu zituen. Geroago haiek erailtzea agindu zuen.\n(Ingelesez) Wars of the Roses Warsoftheroses.com\n(Ingelesez) Bi Arrosen Gerraren diagrama Threetwoone.org\nAzken aldaketa 20 urtarrila 2022(e)an, 20:41(e)tan\nOrriaren azken aldaketa: 20 urtarrila 2022, 20:41.


Ikasleek irakurritako liburuak\nZerrendak: Liburuak, adinak....\nBai, baina ez, baina bai.\nEdurne Etxeberria 13 urte\nMallorkara doaz kanpaldiz irakasleekin, eta mutilak eta neskak maitemintzen dira elkarrekin.Uste dut liburu hau oso gustuko izango dutela neskek, baina oso polita da edozeinentzat.\nIdazlea: Pasqual Alapont\n264 orri ditu liburuak eta 3 puntu eman dio irakurle honek.\nGaiak: gazteak, maitasuna\nDrake piratak altxor bat lurperatzen du Izaroko frantziskotarren aurka. Lapur batzuek hartu nahi dute, baina biztanleek dena gordetzen dute zerbait txarra sumatzen dutelako.\nOso egokia iruditzen zait gazteok irakurtzeko.\n190 orri ditu liburuak eta 4 puntu eman dio irakurle honek.\nAmonak ihes egin du\nAimar Mariezkurrena 14 urte\nFamilia bateko amona bat aurreko etxeko gizonarekin maiteminduta dago, eta gizona amonataz maitemindua dago. Amona bizi den etxean ez dute gizon hori egotea nahi, orduan gizonak amonarekin ihes egitea aukeraten du eta familia atzetik joanen denez, gauza asko gertatuko dira.\nNire ustez liburua oso ongi pentsatua dago pertsona zaharren bizitza nola ikusten den erakusteko eta badaudela liburuko amona bezalako amonak munduan.\nEntretenigarria da, eta oso farregarria.\nIdazlea: Jeremy Strong\n94 orri ditu liburuak eta 4 puntu eman dio irakurle honek.\nGaiak: dibertigarria, farregarria\nIñaki González Berasategi 14 urte\nSantiago artzain gazte bat da, nekazari familia apal batean jaioa. Amets asko izaten ditu gauero eta egun batean neska batekin aurkitzen da; neskak Egiptora joatea proposatzen dio eta berak marxan jartzen du ibilaldia. Afrikan bidaia oso zaila egingo zaio baina...\nZer behar duzu zoriontsua izateko?\nAsko gustatu zait oso interesgarria delako nola ezagutzen dituen pertsonak eta nola egiten duten bidaia.\nIdazlea: Paulo Coelho\n225 orri ditu liburuak eta 4 puntu eman dio irakurle honek.\nMiren Iriarte 13 urte\nTxemak bere neska laguna istripu batean galtzen du. Bere neska laguna, Eider, Conneman (Irlandan) zegoen bizitzen. Txema pista batzuk aurkitzen ditu Eiderren gelan eta berak egindako bidadia egieten hasten da.\nZer gertatu zen Eiderrekin?\nNahiko ona. Batzuetan pixka bat aspergarria iruditu zait. Liburuan argazkiak ateratzen dira noizbait eta liburua asko apaintzen dute. Argazkiak oso errealak dira, eta oso politak.\nIdazlea: Julen Gabiria\n253 orri ditu liburuak eta 3 puntu eman dio irakurle honek.\nLiburu honek bost istorio desberdin kontatzen ditu. Istorio guztietan gazteak dira protagonistak. Gazte guztiak unibertsitatera joaten dira. Istorioak amodiozkoak, barregarriak, parrandakoak dira.\nNolakoak izango dira protagonistak?\nOso liburu ona da. Barre batzuk botatzen dituzu. Gazteak nolakoak diren oso ondo erakusten du autoreak. Gehien gustatu zaidan kapitulua azkenekoa izan da.\n107 orri ditu liburuak eta 4 puntu eman dio irakurle honek.\nUxue Iturrioz 13 urte\nBost ipuin dira, Gaisteizen, ostegun gauetan gertatutakoak.\nGazteak dira protagonistak. Neskekin, lagunekin arazoak, desmadrea, ondo pasatze axolagabea...\nGazteek arazao gutxi al dituzte?\nOso ona iruditu zait, etorkizunean antzeko arazoak izango ditugula uste dudalako.\nGainera, liburura irakurtzeko erraza da, interesgarria eta dibertigarria.\nJulen Larumbe 14 urte\nLau ipuin dira. Gazteak dira protagonistak, eta dibertigarriak dira. Ostegun gauetan gertatzen dira.\nLiburua gustatu zait, gazteei buruz hitz egiten duelako eta gazteak garenean pentsatzen dudalako gu ere horrelakoak izango garela. Gehien gustatu zaidan bigarren istorioa izan da.\nMaider Zozaya Castillo 13 urte\nXato (protagonista) institutu berri batera doa eta kontatzen digu bere ikasturtea nola doan. Egun batean institutuan norbaitek kamera txiki bat ezkutatzen du nesken aldagelako azken dutxan...\nNork jarri zuen kamera hori nesken aldagelan?\nNiri asko gustatu zait liburua, oso azkar irakurtzen duzulako eta istorioa interesgarria delako.\n208 orri ditu liburuak eta 5 puntu eman dio irakurle honek.\nLluna Arregi 14 urte\nEstatu Batuetako espioi bat zara eta eginkizun berezi batera joan behar zara. Imajinatu garrantzitsua den sekretu bat aurkitu duzula, baina agian sekretua publikatzea ez da oso ideia ona eta ez dakizu zer egin.\nZer egingo zenuke sekretu garrantzitsu bat aurkitzean?\nLiburu hau oso interesgarria da, zure abentura egiten duzulako, zure iritziekin... Egia esanda, liburu hau nahiko zaharra zenez uste nuen oso aspergarria izango zela, baina ez, esan beharra dago oso ongi pasa dudala liburua irakurtzen, orain bilduma honen liburu gehiago bilatzen ari naiz gehiago irakurtzeko.\nNiri asko gustatu zait eta animatuko nuke jende guztia irakurtzera.\nIdazlea: Edward Packard - Paul Granger\n114 orri ditu liburuak eta 4 puntu eman dio irakurle honek.\nIrakasle alu bat\nAsier Igal 15 urte\nGustatu zait oso dibertigarria delako eta institutura zoazenean gertatzen diren gauza errealak ateratzen direlako. Institutura joan baino lehen irakurri behar den liburura da.\nIdazlea: Xabier Mendiguren\norri ditu liburuak eta puntu eman dio irakurle honek.\nKlaudia eta baloiaren sekretua\nNaroa Cuevas 8 urte\nKlaudia neska bat da, 8 urtekoa; futbola atsegin du baina mutilak matxistak direnez ia ezin du jolastu. Baloiak magia dauka eta horri esker jolasten du.\nZergatik atsegin du futbola?\nMagia al du baloiak?\nZertarako du magia?\nNahiko polita da futbola gustuko a baduzue. Nik gustukoa dudanez asko gustatu zitzaidan.\nIdazlea: Aitor Arana\n79 orri ditu liburuak eta 4 puntu eman dio irakurle honek.\nAsier Ollo 12 urte\nMutiko batek Txinako Harresira zerbaiten bila joan nahi du.\nZer da bilatu nahi duena?\nGustatu egin zait liburua, eta ez da oso luzea. Istorio ezberdinak kontatzen dizkizu eta interesgarriagoa egiten du.\n146 orri ditu liburuak eta 3 puntu eman dio irakurle honek.\nJuan Jesús Amezketa 13 urte\nNeska txiki baten abenturak kontatzen ditu.\nZenbat urte ditu neskak?\nZe istorio gertatzen zaizkio?\nZein da bere lagunik onena?\nNiri oso ona iruditu zait, abentura asko daudelako.\nIdazlea: Roald Dahl\nHodei Ziganda 12 urte\nUrtzi izeneko mutiko bat, 14 urtekoa, Oihane izeneko neska batetaz maitemintzen da.\nZer gertatzen zaio?\nNorekin borrokatzen da Oihanerekin geratzeko?\nOso ona iruditu zait zeren zenbait gauza erakusten ditu.\n137 orri ditu liburuak eta 4 puntu eman dio irakurle honek.\nJulen Iragui Moreno 12 urte\nNeska txiki eta argi baten abenturak eta tratu txarrak kontatzen ditu.\nZer gertatuko zaio?\nZein izango dira tratu txarren ondorioak?\nNahiko ongi dago eta irakurtzeko erraza da gainera.\n225 orri ditu liburuak eta 3 puntu eman dio irakurle honek.\nRakel Gaintza 12 urte\nNeska txiki baten abenturak. Bere etxean egoera txarrak jasotzen ditu. Gero bere irakaslearekin geratzen da bizitzen. Oso pozik geratzen da.\nZer gertatuko zaio Matildari?\nZe problemak izango ditu Matildaren aitak?\nZer egingo du Matildak edalontziarekin?\nAsko gustatu zait liburua dibertigarria delako, baina piska bat luzea izan da.\nGaiak: abenturak, dibertigarria\nAlondra Amoztegi Moya 12 urte\nMutil batek egiten duen bidea Txinak Harresi Handiraino. Pasatzen den lekuetatik, abentura bitxiak pasatzen ditu, ikaragarriak ere bai.\nZer gertatzen zaio Ramari azkenean?\nAberatsa bihurtzen ote da?\nOso polita da eta dibertigarria. Asko gustatu zait abenturak igarotzen dituelako.\n146 orri ditu liburuak eta 4 puntu eman dio irakurle honek.\nKarmele Oteros 12 urte\nNeska oso argi bat da eta gurasoek gaizki tratatzen dute. Eskolan irakaslea ona da baina zuzendaria oso gaiztoa. Duen amorruaren ondorioz Matildak potereak ditu. Gero irakasle onarekin geratzen da.\nNork hilko du irakaslearen aitak?\nNorekin geldituko da Matilda?\nZer gertatuko zaio zuzendariari?\nOso liburu polita eta interesgarria da.\nRebeka Cuevas 13 urte\nUrtzi izeneko 14 urteko mutikoa, Oihane izeneko neska batez maitemintzen da. Oihane konkistatzeko hainbat abentura gertatzen zaizkio.\nNorekin borrokatzen du?\nZergatik moldatzen da gaizki bere aiton-amonekin?\nZergatik sartzen da Urtzi oso arrikutsua den zulo sakon batean?\nLiburu polita eta interesgarria da. Ez da oso luzea, beno, piska bat bai, baino laister bukatzen da. Ez da irakurtzeko zaila.\n137 orri ditu liburuak eta 3 puntu eman dio irakurle honek.\nabenturak dibertigarria farregarria gazteak maitasuna\nLa prueba de Sara\nTxistu eta Danbolin\nUlises galdu da\nMaider Zozaya Castillo\nIñaki González Berasategi\nAitor San Martín\nAlondra Amoztegi Moya\nJuan Jesús Amezketa\nJulen Iragui Moreno\nFélix Rey --- Naroa Cuevas\nRSS 2.0: Artikuluak\nKontaktua. ©2018 by admin. multiple blogs / web hosts.\nEntries RSS Comments RSS Erabiltzailea


20140214_ingenieros_sin_fronte - Info - UPV/EHU\nMugarik Gabeko Ingeniaritzak XV. Mintegiari ekingo dio elkartasun eta hezkuntzaz mintzatuz\nOstiralean, otsailak 14, 15:30ean, UPV/EHUko Bilboko Ingeniaritza Goi Eskolako P1G1 mintegian (Urkixo Zumarkalea, z/g. Bilbo) Mugarik Gabeko Ingeniaritza elkarteak antolatuko XV. Mintegia, Garapena, Lankidetza eta Teknologia, hasiko da. Ostiralero, maiatzaren 6ra arte, egingo dira jardunaldiak.\nLehenengo saioan, Euskal Herriko Mugarik Gabeko Ingeniaritzaren kide Ruth Pérezek, mintegia aurkeztuko du, eta Hegoa Institutuko Juan Hernándezek eta Gema Celoriok ere parte hartuko dute. Hernándezek "Nazioarteko solidaritatea" hitzaldia emango du eta Celoriok, "Garapenerako Hezkuntza".\nMintegiaren helburu nagusia Giza Garapenerako Teknologien kontzeptua definitzea eta lantzea da. Izan ere, saioetan nazioarteko lankidetza, hezkuntza eta garapen kontzeptuak, eta garatzeko lankidetza jorratuko dira. Gainera, gai horiei ekingo diete inguru iraunkor eta genero ikuspegitik, mundu globalizatuan kontzientzia kritikoa sorrarazteko.\nMintegiaren inguruko informazio gehiago


Author Topic: Gustu musikalak (Read 5931 times)\n« Reply #15 on: 2007ko Mayren 13a, 15:30:25 »\nLeihotikan itzelak dira, baina ez dira oso ezagunak. Behin zuzen ikusi nituen.\n« Reply #16 on: 2007ko Juneren 30a, 00:43:06 »\nQuote from: orionatk on 2007ko Mayren 13a, 15:30:25\nHemen ez da ezer aldatzen diskoa ondo dago. Orokorrean rock Euskal taldeak ondo daude eta bai betikoak direnak.\n« Reply #17 on: 2007ko Juneren 30a, 05:19:01 »\nOraintxe bertan etorri naiz metallica ikustetik!!! Bai haundiaaaaakk!!!!!!! Zuzenenan ikusi beharreko taldea da, itzela da beraien estilo eta potentzia! Beno, banoa lotara, ea moroia pasatzen zaidan^^\nEDIT: jeiki naiz eta bizirik jarraitzen dut, nahiz eta oso egoera onean ez izan :dead\n« Last Edit: 2007ko Juneren 30a, 11:47:39 by orionatk »\n« Reply #18 on: 2007ko Juneren 30a, 17:12:19 »\nNire lagun batzuk ere horrela darabilte. Esan didate oso ondo egon zela.\n« Reply #19 on: 2007ko Julyren 03a, 21:43:18 »\nNi penarekin nago Iron Maiden ez ikusi izanagatik. Mitikoak dira!\nIgande honetan Steve Vai Bergaran, eta seguruenik ez naiz joango bakarrik bait nago. Neska konbezintzen saiatu naiz, G3-era eramatea lortu nuen, baina alperrik. Aurrekoan eramatea sinestezina izan zen (trikitixa ta fermin gustatzen zaio gehien bat, artera kontuak zer nolako garaipena izan zen niretzat) :starwars\n« Reply #20 on: 2007ko Julyren 03a, 23:03:04 »\nQuote from: Barbadil on 2007ko Julyren 03a, 21:43:18\nEsan zure neskari gusto ona daukala :jack\n« Reply #21 on: 2007ko Augustren 07a, 02:55:20 »\nGaur egun Euskal Herriko talderik onenetarikoa, musikaldetik, letrenaldetik bai zuzenean KURAIA.\n« Reply #22 on: 2007ko Septemberren 12a, 14:41:55 »\nAzaroak 4an Symphony X eta Dream Theatre Durangoko azokan!! Oraindik ez dut sinisten, nire talderik gustokoena ikusiko dut zuzenean!! :lmaosmiley3 :lmaosmiley3 :lmaosmiley3\nBadaukat ya sarrera^^\n« Reply #23 on: 2007ko Octoberren 03a, 18:58:12 »\nOrain dela gutxi Bass-que culture DVD-CD packa eta Negu Gorriak 1990-2001-ren packa erosi nituen, eta inoiz ripeatu ez dudan arren, pentsatzen ari nintzen ea emulen konpartitzen jartzea zer iruditzen zaizuen, nik edozein modutara ere (eta nola egiten den ikasteko) ripeatu egin behar baititut. Baten batek nahi badu esan diezadala... :msn-wink Hori bai, ikusi beharko da nolakoak ateratzen zaizkidan... :xD :xD\n« Reply #24 on: 2007ko Octoberren 03a, 19:17:07 »\nEz dakit oso ideia den foro baten musika jartzea jeisteko... Bideoekin momentuz nahiko ondo dago asuntoa legaltasunarekin, baina musikarekin ezberdina da, nahiko txungo dago.\n« Reply #25 on: 2007ko Octoberren 03a, 19:21:46 »\naaa! :brickwall Bale, berdin dio, nik dena dela egin egingo dut ea nola irtetzen zaidan ikusteko... Legalitate hain ezberdina al dago ba musika eta bideoen artean?\n« Last Edit: 2007ko Octoberren 03a, 22:13:07 by barraplaust »\n« Reply #26 on: 2007ko Octoberren 03a, 22:14:22 »\nGauzatxo bat, eta Bass-que culture dvdan datorren dokumentala ere musika gisa edo sailkatuko al litzateke, ez dakarki bideoklipik ez ezer, horiek aparte baitatoz. Agian hori bai ezta? :egiptooo\n« Reply #27 on: 2007ko Novemberren 05a, 14:42:26 »\nAtzo egon nintzen Symphony X eta Dream Theater kontzertuan Durangon... inoiz ez dut ezer handiagorik ikusi, ezta Metallica-rena ere. Ezin deskriba daiteke hitzez, bertan egon behar da bizitzeko.\nKuriositate moduan, Dream Theater-en bateriak Athletik-en kamiseta jantzi zuen azken abestirako:\n« Last Edit: 2007ko Novemberren 05a, 14:47:34 by orionatk »\n« Reply #28 on: 2007ko Novemberren 12a, 20:12:15 »\nNorbaiti jebia gustatzen bazaio (eta uste dut badagoela norbait), ikus dezala hau ta flipatu kolore ta estereon :msn-wink\n« Reply #29 on: 2007ko Novemberren 12a, 22:07:34 »\nJoder! Ba bai, flipantea da^^


Igor Iturainek ikertu gisa deklaratu beharko du Talaimendiko etxeagatik - Urola Kostako Hitza : Urola Kostako Hitza\nArgazkia: SOS Talaimendi\nMartxoan deklaratu beharko dute ikertu gisara Talaimendin eraikita dagoen etxeagatik Igor Iturain Aiako alkate ohiak (gaur egun Urola Kostako Udal Elkarteko lehendakaria), Maite Garrastazu Zarauzko Udaleko zinegotziaren familiako bi kidek eta Aiako Udaleko bi langilek. Iturain Aiako alkatea zen obrak egiteko baimenak eman zituztenean, eta Garrastazuren familiaren etxea da salaketak jaso dituena.\nZehazki esanda “ondarearen eta gizarte eta ekonomia ordenaren aurkako delituak” egiteagatik salatu ditu Gipuzkoako Aire Kiroletako Federazioak, eta ikertu gisa deklaratzera deitu ditu Azpeitiko Lehen Auzialdi eta Instrukzioko 2. Epaitegiak. Beste hiru pertsonak ere deklaratu beharko dute: Aiako Udaleko bi teknikarik eta Garrastazu familiako beste kide batek.\nIgor Iturainek egunkari honi gaur goizean adierazi dionez, oraindik ez du notifikaziorik jaso, eta horregatik, ez du adierazpenik egin nahi izan.\nOharrean honela dio Irabazi Zarautzek: “Azpeitiko auzitegiak ulertu du Talaimendin eraikitako mega eraikuntza ez dela berreraiki den baserria, ez eta birgaitutakoa ere baizik eta Babes Eremu Bereziko Lurzoru Urbanizaezinean baimendu ezin daitekeen eraikuntza berria. (..) Garrastazu inputatu gisa eseriko da epailearen aurrean”, eta horregatik eskatuko dute haren dimisioa.\n“Aurreneko inputatuak dira”\nAsier Garate da Gipuzkoako Aire Kiroletako Federazioaren abokatua, eta beraiek eskatuta deklaratuko dute martxoan goian aipatutako bost pertsonek. “Aurreneko bostak dira”, azpimarratu du Garatek: “Aiako Idazkaritza ere hor atzean dago, Zarauzko pare bat arkitektu ere bai, baita beste jende pila bat ere”.\nIzan ere, bere esanetan, etxearen inguruan itxitura perimetral bat egin dute, “tapatuz Berastegi gainera doazen bideak. Babes bereziko eremu batean landaketa egin dute, saihesteko hau salatu duten parapentistek hor hegan jarraitzea, eta hori guztia instituzio batzuen barruan egin da. Piska bat ikertzen baduzu, ikusten duzu denak daudela inplikatuta gai honetan, eta ez dakigu zergatik. Badirudi, batek, alderdi jakin batekoa izateagatik, nahi duena egiteko eskubidea duela”.\nUrteak daramatza federazioak etxearen aurka borrokan, eta Garatek uste du orain prozedurak aurrera egingo duela. “Lau urte daramatzagu honen atzetik, eta orain gure indarrari esker, Ertzaintzak egin duen atestatuari esker, eta Fiskaltzak azken unean egin duen indarrari esker, martxan jarri da”.\nEtxebizitzari buruzko prozedura penala artxibatuta dago, “baina honekin berriro zabaldu beharko dute, froga nahikoak baditugulako esateko hori eraikuntza berria dela, eta hori delitua delako”.